text:
A Jesu Keresete ke ena tsela e e yang Legodimong a nnosi?
Potso: A Jesu Keresete ke ena tsela e e yang Legodimong a nnosi?
Karabo: “Fa ke le motho yo o siameng ke tla ya Legodimong. Ke a dumela gore go dilo tse bosula tseo ke di dirang, fela tse di siameng di feta tse di bosula, ka moo ge, ke tla ya Legodimong”. “Modimo o ka se ntlhatlhele kwa diheleng gonne ke sa dumele Beibele, dinako di fetogile!” “Batho ba ba bosula thata jaaka ba go betelela bana le babolai ke bona ba ba yang kwa diheleng”.
Fa godimo go kwadilwe tse dingwe tsa megopolo e e fosagetseng, eo e leng maaka a a taswang go satane. Ene satane yo, mmusi wa lefatse, o jala maaka ao mo megopolong ya rona. Satane, le mongwe le mongwe yo o mo salang morago ke mmaba wa Modimo (I Petoro 5:8). Satane ke motsietsi mme o kgona go iphetosa mongwe yo o siameng (II Bakorinthe 11: 14), e bile o busa mo megopolong ya bao e seng ba Modimo. “Modimo wa sebaka se o fifaditse megopolo ya badumedi gore ba seka ba bona lesidi la Evangele ya kgalalelo ya ga Keresete, yo o leng sefatlhegong sa Modimo” (II Bakorinthe 4: 4).
Ga se boammaruri gore Modimo ga o re sepe ka boleo jo bonnye, le gore dihele di lebane “batho ba ba bosula”. Boleo bongwe le bongwe bo re aroganya le Modimo, lefa ele “makanyana fela”. Rotlhe re leofile, ga go ope yo o siameng go ka tsena kwa Legodimong ka boena (Baroma 3:23). Re ka se tsene Legodimong gonne bontle jo re bo dirileng bo gaisa bosula. Mme fa ele ka bopelotlhomogi, ga e tlhole e le ka ditiro gonne foo bopelotlhomogi e ka bo e sa tlhole e le bopelotlhomogi (Baroma 11:6). Ga go sepe se se siameng seo re ka se dirang gore re tsene Legodimong (Tito 3:5).
Tsenang ka kgoro e e pitlaganyeng; gonne kgoro e atlhame, le tsela e kgolo e e yang tatlhegong, mme ba ba tsamayang ka yone ba bantsi” (Matheo 7:13). Lefa batho ba itshelela botshelo jwa boleo, ba sa thsepe Modimo, Modimo o ka se ikgatholosa boleo jwa bone. “Le lona o lo tsidisitse bao lo neng lo sule ka ditlolo tsa lona le maleo a lo kileng lwa bo lo tsamaya mo go ona ka fa mokgweng wa lefatshe leno, jaaka mong wa loapi a laola, e bong mowa o le jaanong o dirang mo bathong ba ba sa utlweng” (Baefeso 2:1-2).
Modimo o tlhodile lefatshe le siame, le tlhomame. Foo, a bopa Atame le Efa wa ba neela thata ya go tlhopa go dira thato ya Gagwe kgotsa go nna diganana. Bobedi joo, bo ile jwa raelwa ke satane gore ba tlole taelo ya Modimo, ba mo leofela. Atame le Efa ba ne ba ikgaoganya le Modimo mmogo le rona botlhe bao re tlileng morago ga bone. Ke fa go sa tlhole go nna le kgolagano e e tletseng magareng ga motho le Modimo ka gonne Modimo o tlhamaletse e bile o sa kgone go ikgatholosa boleo. Rona baetsadibe ga re kgone go boela kwa Modimong ka borona. Modimo o ne o dire tsela eo re ka kopanang le ene kwa Legodimong ka yone. “Modimo o ratile lefatshe mo go kalo, mo o bileng wa le neela morwa ona yo o tsetsweng a le esi, gore mongwe le mongwe yo o dumelang mo go ene a seka a latlhega, mme a nne le botshelo jo bo sa khutlheng” (John 3:16). “Gonne tuelo ya boleo ke loso, mme neo ya bopelotlhomogi ya Modimo ke bophelo jo bo sa khutlheng mo go Keresete Jesu, Morena wa rona” (Baroma 6:23). Jesu Keresete o belegetswe go swela boleo jwa rona gore rona re seka ra swa. Malatsi a le mararo morago ga loso lwa gagweo ile a tsoga mo phuphung (Baroma 4:25), mme a supa fa a le maatla go gaisa loso. O ile wa siamisa kgolagano e e neng e le gone magareng ga motho le Modimo, gore rona re nne le kgolagano e e tletseng le Modimo wa rona fa re dumela mo go ene.
“Mme botshelo jo bo sa khutlheng ke fa go itse o le Modimo wa boammaruri o le wesi, le Jesu Keresete yo o mo romileng” (Johane 17:3). Batho ba le bantsi ba dumela mo Modimong, ee, le satane o a dumela. Fa re batla go pholosiwa, re tshwanetse go khutlhela kwa Modimong, re simolola kgolagano ya rona le one, re sokologe mo boleong jotlhe, re mo sale morago. Go tlhokega gore re thsepe mo go Jesu Keresete, ka tsotlhe tse re di dirang le tseo re di nang natso. “Go tshiamo ya Modimo e e bonwang ka go dumela mo go Jesu Keresete, mme ke ya botlhe ba ba dumelang; gonne ga ga gona pharologanyo epe” (Baroma 3:22). Beibele e re ruta gore ga go tsela epe ya go pholosiwa fa ese ka Jesu Keresete fela. Mo bukeng ya Johane 14:16, Keresete o bua gore, “ke ene tsela, boammaruri, le botshelo; ga go ope yo a ka fitlhang kwa go Rara fa e se ka nna”.
Jesu Keresete ke ene a nnosi e leng tsela ya pholoso gonne e le ena a nnosi yo o ka duelling maleo a rona (Baroma 6:23). Ga go tumelo e ngwe gape e e neelanang ka tuelo ya boleo e e tliswang ke Keresete Jesu. Modimo o ne wa nna motho (Johane 1:1; 14) - ke yona tsela e le ngwe fela eo boleo bo neng bo ka duellwa ka gone. Keresete Jesu o ne a tshwanelwa go nna Modimo gore o re duelele boleo jwa rona. Keresete o ne a gapeletsega gore a nne motho gore a tle a swe. Pholoso e fitlhelwa fela fa re dumela mo go Jesu Keresete! “Mme ga gona pholoso mo go ope o sele; le gona ga gona leina lepe le sele fa tlase ga Legodimo le le neilweng batho, le re tshwanetseng rego phloswa ka lone (Ditiro 4:12).
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
A Jesu Keresete ke ena tsela e e yang Legodimong a nnosi?


c: text/html

text:
Sekolo sa Botswana-Harvard AIDS
Template:Primarysources Sekolo sa Botswana-Harvard AIDS ke sa ditshekatsheko le ikatliso ka dithuto tsa bolwetse jwa HIV/AIDS. Se ikgolagantse le puso ya lefatshe la Botswana gape le Harvard AIDS Initiative. Maitlamo a sone ke go tsweledisa dipatlisiso ka bolwetse jwa HIV/AIDS. Se simolodisitswe ka ngwaga wa 1996.[1]
Contents
Tlhaloso ya mogare wa AIDS[baakanya | edit source]
AIDS ke seemo sa bofelo sa go tsenwa ke mogare. Fa masole a a sireletsang mmele (CD4) a wela tlasetlase, bokgoni jwa motho go lwantsha mogare bo a fela. Godimo ga se, go na le malwetse mangwe a a tsenang batho ba ba nang le mogare wa HIV fa mmele o palelwa ke go itwela jaana- malwetse a a bidiwa a AIDS. Se ke seemo se se tsisiwang ke mogare wa HIV.
AIDS e metse Acquired Immuno-deficiency Syndrome
Acquired – e raya gore bolwetse ga o tsholwe ka jone mme bo nna teng fela motho a sena go tsholwa a amane le mogare o o bo bakang-HIV
Immunodeficiency – se se raya gore bolwetse jo bo tsena ka go koafatsa masole a mmele. Mogare wa HIV o koafatsa boiphemelo jwa mmele mme motho a lwale AIDS.
Syndrome – e raya setlhopha sa dikai tse mmogo di kayang bolwetse bongwe. Fa re bua ka AIDS, se se ka raya go tsenwa ke malwetse mangwe jaaka, kankere, le go koafala ga boiphemelo jwa mmele. Batho ba le bantsi ba ba nang le AIDS ba itekanetse fela sentle mme ba ka tshela dingwaga ba se na dikai dipe kana ba lwala malwetsenyana fela a e seng a sepe. Ba ka tswa ba na le mogare mme ga go reye gore ba na le AIDS. Morago ga lebaka mogare ole o a gola mme o bake malwetse mangwe a a tsamaelanang le AIDS. E re ntswa go na le diritibatsi tse di ka leelefatsang botshelo, AIDS yone e a bolaya. Maiteko a dipatlisiso go batla kalafi a tsweletse. Mo nakong eno, molemo o mogolo wa go laola seemo se, ke thibelo go tsenwa ke mogare.
Batho ba ba nang le mogre mo Botswana[baakanya | edit source]
Ba sekolo sa Botswana-Harvard AIDS ba re dipalo tsa sechaba tsa kanamo ya mogare ke seelo sa lesome le bosupa mo lekgolong go ya ka tshekatsheko e e dirilweng ke ba kanamo ya mogare wa HIV (BAIS II, 2004), ya batho ba dingwaga tse di lesome le boferabobedi, le go feta. Mo go bomme ba ba imileng, palo e e ne e le 33.4% ka ngwaga wa 2007, go ya ka ba Sentinel Surveillance. Go akanyediwa gore batho ba ka nna 330,000 bane ba tshela ka mogare wa HIV, ka ngwaga wa 2007, mme ga tlhokafala batho ba ka nna 8,185 ( 7,397 e le bagolo, bana ba le 788), ngwaga one oo. Palo yotlhe ya batho ba baneng ba tsaya diritibatsi tsa mogare gone ngwaga wa 2007 ke; 100,784 ( 94,533 e le bagolo, fa bana bone e ne e le 6,251).
Ba sekolo sa Botswana-Harvard AIDS ba tlhalosa ka nako ya gore mogare wa HIV o bake AIDS ke leng[baakanya | edit source]
Mo bo gompienong nako e e sobokilweng, go tloga fela ya motho a tsenwa ke mogare, go fitlha ka ya go itshupa ga dikai tse di gogelang kwa go lemogiweng ga bolwetsi jwa AIDS, ke dingwaga tse di robangbobedi, go ya kwa go tse di lesome le bongwe. Nako e, e farologana fela thata go ya ka batho, mme e laolwa ke mabaka a mantsi, go akarediwa seemo sa botsogo jwa motho le boitsholo. Mo bogompienong, go na le diritibatsi tse di fokoditseng bogale jo mogare wa HIV o koafatsang seemo sa mmele sa itshireletdo ka jone. Go na le kalafi e nngwe e e ka thibelang, kana ya alafa mangwe a malwetsi a a amanang le bolwetsi jwa AIDS. Fa go itebagantswe le malwetsi a mangwe, go a lemosega go le gale, go a bo go na le sebaka se se ntsi sa gore a thibelwe a bo a alafiwe.
Dipadi tse dingwe.[baakanya | edit source]
- ↑ http://www.hsph.harvard.edu/bhp/about_us/index.html Botswana-Harvard AIDS Institute website, "About us", retrieved April 28, 2011.

robotstxt: allowed

filter: keep


text:
Kasane
Kasane ke toropo ya mo Botswana,ee bapileng le kwa mafatsheng a le mane a Aferika a kopanelang teng ebong: Botswana, Namibia, Zambia le Zimbabwe. E kwa bokone botlhaba jwa lefatshe la Botswana kwa e okametseng bogare jwa kgaolwana ya Chobe . Palo ya batho ba Kasane e ne e le makgolokgolo a supa, makgolo a marataro le masome a mararo le borobabobedi mo palo bathong ya ngwaga wa 2001.[1]
Ka bokhutshwane Kasane o simolotse go itsege lefatshe ka bophara jaaka lefelo la go ntshafatsa nyalo ya ga Mme Elizabeth Taylor le Richard Burton, ka ngwaga wa 1975.
Tsa mesepele[baakanya | edit source]
Toropo e e fa thoko ga borwa jwa lotshitshi lwa noka e e tona ya Chobe e e tlhamang mololwane wa lefatshe la Namibia kwa sebateng sa lefatshe leo. Setlhakatlhake sa Namibia sa Impalila se lebaganye le toropo mo bokone jwa lotshitshi la noka, gape go nale mololwane oo kgabaganyetsang kwa Lefatsheng la Namibia ka mokoro.[2] Go tloga dikhilomethara tse di borobabobedi mo botlhaba jwa Kasane go motsana wa Kazungula,kwa lefatshe la Botswana golebaganyeng le noka ya Zambezi go tloga fa e kopanang teng le noka ya Chobe. Fa mololwane wa Kazungula o direlang mekoro ya Kazungula e e kgabaganyetsang kwa motsaneng wa Kazungula mo Zambia kwa botlhaba jwa lotshitshi lwa noka ya Zambezi. Go bapa le mololwane wa bobedi go tsela ee tswelang ntlheng ya lefatshe la Zimbabwe e e yang dikhilomethara tse di masome a bosupa mo botlhaba jwa lephothophotho la Victoria .
Kasane o kwa bofelong jwa tsela e e tswang toropong ya bobedi le ya ntlha ya lefatshe la Botswana ebong Francistownle Gaboronee leng mo tikologong gare ga borwa le bogare jwa Aferika gore dikoloi tse di rwalang bokete di se imele borogo jwa kwa lephothophothong la Francistownmo bokete bo bo lekanyeditsweng. Go nale tsela ee tswelang kwa mololwaneng wa lefatshe la Namibia dikhilomethara tse di masome a matlhano le motso ko Ngoma.
Kasane o kwa bokone botlhaba jwa mmotwana wa lefelo la diphologolo la Chobe gape kgolaganyo ya ditsela le yone e dira gore go nne motlhofo gore bajanala ba kgone go ya lefelong la diphologolo le mo teng ga mokgobokgobo a Okavango , kwa Namibia le maphothophotho a Victoria.
Toropo e e thusiwa ke ba dipagamo tsa difofane mo Kasane.
Ditlamelo[baakanya | edit source]
Kasane o nale mafelo a bothibelelo le a borobalo (aa itebagantse le kgwebo ya maroko le go bona diphologolo). Mafelo a a neela mesepele ya go ya mafelong a diphologolo a Chobe malatsi otlhe, le go tsamaya ka mekoro mo nokeng ya Chobe.[3]
Kasane o nale mabentlele aa beeletsang madi a Barclays, First National, Stanbic le Standard Chartered le kwa go tsewang madi ka bofefo ka tiriso ya maranyane a ATM.
Dikgoge tsa kwa ntle[baakanya | edit source]
- Kasane
Dipadi[baakanya | edit source]
- ↑ 1.0 1.1 "Population of Towns, Villages and Associated Locatlities" (PDF). 2001 Population and Housing Census. Gaborone: Central Statistics Office. April 2002. p. 141. http://www.cso.gov.bw/images/stories/Census/population_town.pdf. Retrieved 5 September 2009.
- ↑ Chris McIntyre (2010). Botswana. Bradt Travel Guides. pp. 193-193. ISBN 978 1 84162 308 5.
- ↑ Kasane Lodges


text:
2
Lenyalo kwa Kana
1E rile ka tsatsi la boraro, ga bo go le nyalo kwa Kana wa Galilea; mme mma Jesu a bo a le teng; 2Jesu le ene a lalelediwa nyalong, le barutwa ba gagwe. 3Ya re bojalwa jwa mofine bo tlhaela, mma Jesu a mo raya a re: “Ga ba na bojalwa jwa mofine.”
4Jesu a mo raya a re: “Mosadi, ke dirang ka wena? Lobaka lwa me ga lo ise lo tle.”
5Mmaagwe a raya batlhanka a re: “Se o se lo rayang lo se dire fela.”
6Ga bo go le ditsaga tsa lentswe di le thataro, di beilwe teng ka fa mokgweng wa Bajuta wa bontlafatso, nngwe le nngwe e lekanye diemere di supa, kgotsa di some. 7Jesu a ba raya a re: “Thelang metsi mo ditsageng, di tlale.” Ba di thela tsa tlalela ruri. 8A ba raya a re: “Gang jaana, lo ise kwa molebalebing wa modiro.” Mme ba a isa. 9Ya re molebalebi wa modiro a leka metsi mo ganong, a jaanong a fetogileng bojalwa jwa mofine, a sa itse kwa a tswang teng, mme batlhanka ba ba gileng metsi ba bo ba itse, molebalebi wa modiro a bitsa monyadi. 10A mo raya a re: “Batho botlhe ba tle ba beye bojalwa jwa mofine jo bo monate pele; e re batho ba sena go nwa thata, foo ba beye jo bo seng monate; mme wena, bojalwa jwa mofine jo bo monate o bo boloketse lobaka lono.”
11Tshimologo e ya ditshupo tsa gagwe, Jesu o e dirile mo Kana wa Galilea, a bonatsa kgalalelo ya gagwe; mme barutwa ba gagwe ba dumela mo go ene.
12 # Math 4:13 Morago ga moo a fologela kwa Kaperenaume, ene le mmaagwe, le bomonnawe, le barutwa ba gagwe; mme ba tlhola teng malatsi a se mantsi.
Jesu o phepafatsa tempele
(Math 21:12-13; Mar 11:15-18; Luke 19:45-46)
13 # Ekes 12:1-27 Tlolaganyo ya Bajuta ya bo e le gaufi, mme Jesu a tlhatlogela kwa Jerusalema. 14A ya mo tempeleng a fithlela ba ba rekisang dikgomo, le dinku le maphoi, le ba ba ananyang madi ba dutse teng. 15A tshopha senteo sa megala, a di lelekela tsotlhe kwa ntle ga tempele, dinku le dikgomo; le madi a ba ba a ananyang a a goromeletsa fa fatshe, le dimati tsa bone a di pitikolola; 16ba ba rekisang maphoi a ba raya a re: “Tlosang dilo tse fa; se ntsheng ntlo ya ga Rre ntlo ya thekelo.” 17#Pes 69:9Barutwa ba gagwe ba gakologelwa fa go kwadilwe ga twe: “Tlhoafalelo ya ntlo ya gago e tlaa nja.”
18Ke gone Bajuta ba mo fetola ba re: “O re supetsa sesupo sefe ka e le fa o dira dilo tse?”
19 # Math 26:61Mar 14:58 Jesu a ba fetola a re: “Digang tempele e, mme ke tlaa e tsosa ka malatsi a le mararo.”
20Foo Bajuta ba re: “Tempele e e jele dinyaga di le 46 mo go agiweng, a o tlaa e tsosa ka malatsi a le mararo?”
21Mme ene a bo a bua ka ga tempele ya mmele wa gagwe. 22Ke gone e rileng a sena go tsosiwa mo baswing, barutwa ba gagwe ba gakologelwa fa a kile a bua jalo; ba dumela dikwalo le lefoko le Jesu o le buileng.
Jesu o itse se se mo mothong
23Jaana e rile a ile Tlolaganyong kwa Jerusalema, e le ka lobaka lwa modiro, batho ba le bantsi ba dumela mo ineng la gagwe, ka ba bona ditshupo tsa gagwe tse o di dirang. 24Jesu a se ka a ba ikanya go ba ineela, gonne a itse batho botlhe; 25gape o ne a sa tlhoke gore ope a supe ka ga motho; gonne ene ka esi a itse se se mo mothong.


text:
Motsana wa Phuduhudu mo Ngamiland
Phuduhudu ke motsana yo mo kgaolong ya bokone botlhaba jwa Botswana. Motse o mo botlhaba jwa kgaolo e, gape motse o na le sekole se se potlana. Mo palo batho ya ngwaga wa 2001 dipalo tsa motse wa Lepokole di ne dile makgolo a matlhano le botlhano.[1]
Contents
Ditau di jesetsa banni mo kgobedung[baakanya | edit source]
Baagi ba Phuduhudu kwa kgaolong ya Nhabe ba ngongoregile mo mopalamenteng wa bone gore e setse e le dingwaga tse thataro ba letile gore dikgomo tsa bone di hudusiwe mo motseng ka ditau di itlhabela ka go kgona le go rata.Motse wa Phuduhudu o mo diphakeng tsa Makgadikgadi le Nxai mme banni ba bolela fa dibatana tsa naga bogolo jang ditau di tswetse masaka a bone.Kgosi ya motse oo, Rre Bobota Yokhwi, o boletse fa ba ne ba boleletswe fa puso e ba bonetse dipolase kwa mafelong a mararo e bong C1, C2, le C3 gautshwane le Mopipi go di tshabisa ditau.Rre Yokhwi a re, E setse e le dingwaga tse thataro re ntse re reeditse, mme ga gona sepe se se lebegang se dirwa, le sone sediba ga go na sepe se se epilweng. Mme mafelo ao, a siame thata ka jaana re ne re tlaa bo re bapile le ba kgwediso ka seatla.Mo phuthegong ya kgotla e e neng e buisiwa ke mopalamente wa kgaolo, Rre Frank Ramsden, baagi ba boletse fa ba sa itse gore khudugo ya bone e lebane le lephata lefe fa e le la diphologolo le la temothuo.E rile Rre Ramsden a tsibogela kgang eo, a kopa morafe go mo fa sebaka gore a ikopanye le matona a temothuo le ya tsa diphologolo go rarabolola seemo.O boletse fa e le kgang e ntsha mo ditsebeng tsa gagwe gore ba lephata la temothuo ba boleletse morafe wa Phuduhudu gore go se ka ga nna leruo lepe le le hudusetswang kwa polaseng tseo.A re se a se itseng ke gore ba lephata la diphologolo, ba solofeditse fa ba le mo lenaneong la go tlisa ditlamelo di tshwana le go phunya didiba kwa dipolaseng tse disha tseo, gore e re isago barui ba Phuduhudu ba hudusetse leruo teng.
Kgang e nngwe e ne e le ya gore go na le dipelaelo tsa gore ba ofisi ya kgotla kwa Maun ba ikgagapeletse dikoloi, mme ba dira dilo thata gore dikgaolo tse dingwe di se ka tsa nna le dikoloi tsa kgotla.Ba boletse fa go kile ga bo go na le koloi ya kgotla, mme kgang e le gore ga go na mokgweetsi.Ba boletse gore mo bogompienong ba na le mokgweetsi yo e leng lepodisi la kgotla, mme ba bolelelwa fa koloi ya bone e ntshitswe mo tseleng ka e sa itekanela.E rile a tsibogela kgang eo, Rre Dikaelo Serige wa ofisi ya kgotla kwa Maun a bolela fa koloi eo e sa botiwa, mme e bereka kwa Maun. Mopalamente o solofeditse fa a tlaa sala kgang eo morago mme koloi e boele Phuduhudu.
Kgang ya letsomo e tsositse kgaruru[baakanya | edit source]
Banni ba motse wa Phuduhudu ba ne ba phuthegetse kwa kgotleng bosheng go utlwa ka bokamoso jwa Trust ya bone le mogwebi yo a neng a neetswe tetla ya go gweba ka diphologolo mo Phuduhudu.Phuthego ene e tsenwe ke morafe, baemedi ba lephata la diphologolo ka e le bone ba ba fang bogakolodi jwa di Trust tsa mofuta oo.Modulasetilo wa Trust, Boronamang Yakhwe, o tlhalositse gore kgaruru e tsositswe ke go bo marafe o ne o kgaogane ga bedi, ba bangwe ba batla gore mogwebi yo o ntseng a dira le bone a kobiwe.Mogwebi yoo go tswa kwa Aforika Borwa,Dawie Groenwald, banni ba ne ba sa itumelele ka fa a dirisanyang le bone ka teng.Tlhoka tirisanyo mmogo eo e bile ya gwetlha ba Trust go isa mogwebi yoo fa pele ga molao ka go isa mathata a bone kwa diagenteng, mme ka nako ya phuthego ya bosheng, agente go ne go bolelwa a santse a sekaseka kgang eo.Modulasetilo wa Trust o ne a bolela gore go ne ga buisanngwa mo kgotleng ngogola ka Ngwanatsele gore, a ke go thendariwe gape kana diphologolo di rekisiwe ka palobalo, mme morafe wa dumela gore go rekisiwe ka palobalo.O ne a bolela gore phuthego e biditswe gape go tla go rurifatsa kgang gore tota morafe o batla eng, ka a ne a re go na le dipuo mo motseng tsa gore bangwe ba batla mogwebi yo mogologolo gore a boele a gwebe.
Banni ba motse wa Phuduhudu ka go farologana ga bone ba ne ba akgela mo kgang mme bontsi jwa banana ba a swa ba ikepela ka Groenwald, fa bagolo bone ba gana.Dingwe tsa dibui, Dodo Moleele, o ne a tlhalosa gore tumalano ya motheo wa Trust ke gore mogwebi yo o fentseng thendara o tshwanetse go duela pele a simolola tiro, mme a re Groenwald ga a a dira jalo.A re mogwebi yoo le gone o bogale, ga a ba buise sentle e bile o ba lebela kwa tlase.Mazonye Tlhapi o boletse gore go dumalanwe le Groenwald gore a dirisanye le bone dingwaga tse tlhano, a re go botoka gore ba nne ba dirisanye le ene gore a tle a duelele melala e a ka tswang a e kolota.Banni ba re ba batla motho yo o nang le madi go tla go tokafatsa matshelo a bone.Ramsden Kelebemang a tswa kwa ofising ya kabo ditsha kwa Maun, o ne a gakolola gore batho ba Phuduhudu ga ba tlhoke go ya kgotla tshekelo go koba mogwebi fa a sa dirisanye sentle le bone, ka fa konteraka e tlhalosang ka teng.O ne a tlhalosa gore go tlhophiwe, ba ba sa batleng mogwebi ba itshupe, mme ba ba mmatlang le bone ba itshupe.Ditlhopho di ne tsa dirwa mme banana ka e ne e le bone bontsi ba ba tlang mogwebi yoo, ba bona palo ya 106, fa bagolo le palo e e kwa tlase ya banana ba itswela ka 43.Mo potsolotsong le BOPA Bobota Yokhwe, kgosana ya motse, o ne a tlhalosa gore ene jaaka morongwa wa setshaba, o tlaa netefatsa gore ditshwetso tse di tserweng di salwa morago gore go dirisanwe sentle, motse o tle o tlhabologe.Groenwald o ne a gana go buisana le BOPA, a re go buiwe le Sechele agente ya gagwe.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145529/http://www.cso.gov.bw/html/census/dist70_71_72_73.html. Retrieved 2007-12-09.
Coordinates: 20°11′43″S 24°32′11″E / 20.19528°S 24.53639°E


text:
Boleng jwa Modimo bo ntse jang? Modimo o ntse jang?
Potso: Boleng jwa Modimo bo ntse jang? Modimo o ntse jang?
Karabo: Kgang e e itumedisang fa re simolola go araba potso e ke gore, go dilo dile dintsi tota tseo di ka ribololwang ka ga Modimo. Fa o batla go tlhatlhoba tlhaloso e, go botlhokwa gore o e bale yotlhe go fitlhela kwa bofelong. Morago ga foo, o batle, o be o buise dikwalo tse di tlhopilweng fa, gore o tle o kgone go tlhaloganya sentle. Go botlhokwa gore o bale dikwalo di le mmalwa mo Beibeleng tseo di buang ka kgang e, gonne kwa ntle le tsona, tsotlhe tsoe re ka di buang e tla bo ele megopolo ya batho e e fosagetseng (Jobe 42:7). Go botlhokwa go leka go tlhaloganya seo Modimo o leng sona lefa re ka seke ra ribolola dilo tsotlhe ka ga gagwe, gape, fa re ka nna rare Modimo o mogolo thata go ka sekasikiwa, re ka iphitlhela re setse morago, kgotsa re direla medimo ee fosagetseng (Ekesodu 20:3-5).
Modimo o re senoletse tseo o ratang gore re di itse ka ga ene fela. Re fitlhela gore “lesedi” ke ngwe ya dilo tse di buang ka boloeng jwa Modimo. Modimo jaaka lesedi, ke ene ka nosi yo o kgonang go itlhalosa gore ontse jang (Jesaya 60:19; Jakobo 1:17). Re seka ra ikgatholosa nnete e e reng: Modimo ke ene yo o re itshenoletseng gore re tle re mo itse, esere gongwe ra iphitlhela re retelelwa ke go tsena mo boikhutsong jwa One (Bahebere 4:1). Tlholego, Beibele, le Lefoko leo le fetogileng go nna nama (Jesu Keresete), ke tsona tseo di tlileng go re thusa go itse seo Modimo o leng sone.
Go botlhokwa go tlhaloganya gore Modimo ke Motlhodi wa dilo tsotlhe, mme le rona re karolo ya tseo o di tlhodileng (Genesi 1:1; Pesalome 24:1). Modimo o rile motho o tlhodilwe mo setshwanong sa One, wa ba wa mo neela thata ya go laola tlholego yotlhe (Genesi 1:26-28). Lefa Tlholego ene ya tlhakatlhakanngwa ke boleo, tiro ya diatla tsa Modimo e santse e bonagala sentle (Genesi 3:17-18; Baroma 1:19-20). Fa re leba magodimo le masaitsiweng otlhe; bontle le thulaganyo e e tlhomameng ya dilo tsotlhe tseo di tlhodilweng, re kgona go bona gore ruri Modimo o a makatsa.
Maina ao Modimo o bitswang ka one, a kgona go re naya tlhaloso ee botoka go ka sekaseka boleng jwa Modimo. Maina oa ke a:
Mothatayotlhe (Elohim) – Modimo yo o matlaotlhe, Motlhodi (Genesi 1:1)
Mongwatsotlhe (Adonai) - Morena, yo o laolang tsotlhe (Ekesodu 4:10-13)
Mogodimodimo (El Elyon) – Modimo yo o kwa godimo dimo, yo o maatla tota (Genesi 14:20)
Yo o mponang (El Roi) – Modimo yo o mponang (Genesi 16:13)
Ramatlaotlhe (El Shaddai) – yo o nang le thata yotlhe (Genesi 17:1)
Mobosakhutlheng (El Olam) – Modimo yo o sa khutlheng (Jesaya 40:28)
Moitlhodi (Yahweh) – Modimo yo o neng a ntse a le teng (Ekesodu 3:13-14)
Re tswelela go sekaseka go tseneletse ka boleng jwa Modimo ka fa setlhogong se se reng: Modimo ke Mobosakhutlheng. Se, se raya gore Modimo ga ona tshimologo e bile ga ona bokhutlho. O nnile gone go tswa kwa bosenang tshimologo mme o tla nna teng go fitlha kwa bosenang bokhutlho. Modimo ga o swe, e bile ga o fele. (Doiteronomio 33:27; Pesalome 90:2; I Timotheo 1:17) Modimo ga o fetoge, go raya gore Modimo o a tshepagala e bile o boikanyo tota. Modimo ga o ake e bile ga o ikwatlhae (Maleagi 3:6; Numeri 23:19; Pesalome 102:26-27). Modimo ga o tshwane le ope, gape, a ka se tshwantshiwe le ope gonne go se yo o tshwanang le One ka ditiro le ka popego. Ke Modimo yo o siameng ka botlalo (II Samuele 7:22; Pesalome 86:8; Jesaya 40:25; Matheo 5:48). Tlhaloganyo ya Modimo, kitso ya gagwe, ditsela tsa gagwe le bogolo jwa One ga di na tlhotlhomiso (Jesaya 40:28; Pesalome 145:3; Baroma 11:33-34).
Modimo o siame, mo go rayang gore ga ona kgethollo (Doiteronomio 32:4; Pesalome 18:31*). Modimo ke Mothatayotlhe; go raya gore ona le thata yothle. O dira sengwe le sengwe se o se eletsang go se yo o ka mo kganelang. Le fa Modimo O dira sengwe le sengwe se o se eletsang, ditiro tsa gagwe di ikamanya le Lentswe la gagwe (Tshenolo 19:6; Jeremia 32:17-27). Modimo o felo gotlhe; se, se raya gore ga go kwa Modimo o seng teng. Le fa gole jalo, se ga se reye gore Modimo ke dilo tsotlhe (Pesalome 139:7-13; Jeremia 23:23). Modimo o itse dilo tsotlhe; Modimo o itse tse di diragetseng, tsa gompieno, le tseo di tla diragalang mo isagong. Tsotlhe tseo re di akanyang nako le nako Modimo o a di itse. Ka gonne Modimo o itse dilo tsotlhe, katlholo ya gagwe ga e tseye letlhakore (Pesalome 139:1-5; Diane 5:21).
Modimo o mongwe fela, ga go ope kwa ntle ga gagwe. Gape, Modimo ke ona ka nosi yo o kgonang go fitlhelela ditlhokwa tsa rona tse di kwa tengteng, le go re naya tseo dipelo tsa rona di di eletsang. Ke one o le esi yo o tshwanetsweng ke go obamelwa le go rapelwa (Doiteronomio 6:4). Modimo o itshekile, ga o kitla o ikgatholosa tlolo molao kgotsa boleo bope. Jesu Keresete o ne a bona kgalefo ya Modimo ka ntata ya maleo a rona rotlhe ao o neng o a rwesitswe (Ekesodu 9:27; Matheo 27:45-46; Baroma 3:21-26).
Modimo o laola tshotlhe. Ga go ka tsela epe eo dibopiwa tsa one kgotsa tlholego, ka maikaelelo kgotsa ka phoso, di ka folodisang maikaelelo a one (Pesalome 93:1; Pesalome 95:3; Jeremia 23:20). Modimo ke mowa, ga o boniwe ka matlho (Johane 1:18; Johane 4:24). Modimo ke boraro bongwe. Mo borarong bongwe jo, go boleng, thata, le kgalalelo ee lekanang. Lefa mo lokwalong lwa ntlha go buiwa ka ga Modimo jaaka motho a le mongwe, leina ja gagwe le tota le kaya batho bale bararo eleng- “Rara, Morwa, le Mowa o o Boitshepo” (Matheo 28:19; Mareko 1:9-11). Modimo o boammaruri. O dumallana le sengwe le sengwe ka ga gagwe. Modimo o tla nna o ntse o itshekile, e bile ga o kgone go akafala (Pesalome 117:2; I Samuele 15:29).
Modimo o boitshepo. Ga go na selabe sepe sa maswe mo go ene, e bile o ila bobe jotlhe. Modimo o galifisiwa ke bosula jotlhe jo bo diragalang. Gantsi mo makwalong go fitlhelwa lefoko “molelo” fa go buiwa ka boitsheko. Modimo a kaiwa jaaka molelo oo nyeletsang (Jesaya 6:3; Habakuke 1:13; Ekesodu 3:2-5; Bahebere 12:29). Modimo o boutlwelo- botlhoko. Lefoko le, le akaretsa molemo, bopelontle, boitshwarelo, le lorato- mafoko a, a re naya bokao jwa tshiamo ya Modimo. Fa e kabo ene e se ka boutlwelo- botlhoko jwa Modimo, go bonagala sentle gore boleng jwa Modimo bo ne bo tlile go re kgapela kwa ntle. Ka lesego, ga go a nna jalo gonne Modimo ka osi o eletsa go ka itsalanya le rona bongwe ka bongwe (Ekesodu 34:6; Pesalome 31:19; I Petoro 1:3; Johane 17; 3).
Se ke maiteko a a lekanyeng a go araba potso e kgolo ka ga Modimo. Tswelela pele o batle Modimo ka tlhoafalo (Jeremiya 29:13).
* temana 30 mo phetolelong ya KJV (English)
Boela kwa tsebebg ya fa gae ya Setswana
Boleng jwa Modimo bo ntse jang? Modimo o ntse jang?


text:
Motse wa Tuli, Zimbabwe
Template:Other uses Template:Unreferenced stub
Tuli ke motsana yo o mo kgaolong ya Matabeleland mo borwa, jwa Zimbabwe. O bonwa dikhilomethara tse di masome a boferabobedi mo bophirima jwa Beitbridge mo botlhaba jwa lotshitshi la noka ya Shashe . Motsana o o goletse go dikologa Fort Tuli mo e kileng ya bo e le bothibelelo jwa ntlha jwa ba Pioneer Column ka kgwedi ya Phukwi ngwaga wa 1890 kwa lefelong le itseng ka Selous Camp gape le ne le dirisiwa ke Frederick Selous le a neng a nna mo go lone fa a tsoma. Motsana o o nale diofisi tsa sepodisi le mantlo a banni.
Motse o o ka tsenwa fa motho a tla a tswa ntlheng ya toropo ya Gwanda o fetla ka Guyu gape le Hwali, kgotsa o tswa Beitbridge o fetla ka Nottingham gape le Shashi Irrigation Scheme, le fa gompieno tsela e se mo seemong se se sa iketlang.
Ditso[baakanya | edit source]
Tuli e ne e le ntlha nngwe ya ba pioneer column kwa tshimologong, mme gape ga tsena merafe e menngwe ka bofefo mo Matabeleland mme gape go tsenelela mo bokone ga nna Salisbury (yo e leng Harare), toropokgolo ya Rhodesia jaaka a ne a bidiwa bogologolo. Tulie ne e le lefelo la ntlha mo bokone jwa dinoka tsa Limpopo/Shashe kwa dikago tsa ba 'Europa' tse di kgatlhisang di ileng tsa tlhomiwa - diofisi tsa sepodisi sa BSA di ne di agilwe ka logong e le dikago tse di kgatlhisang, tse di neng di agiwa go tsweng lefatsheng la UK mme gape tsa agelwa le babereki ba sepodisi sa BSA ba ba neng ba tlhokometse go kgabagangwa ga noka fela go bapa le borwa jwa dikago. Ka ngwaga wa 1970 dikago tse di ne tsa fudusiwa go tsweng kwa lefelong leo mme gape tsa agiwa gape kwa lefelong le le gologolo, gape le le bidiwang, Fort Tuli. Mantlo a a ne a dirisiwa go baya ditshwantsho tse di tlakilweng tse di neng di kgatlhisa tse di neng di tshwantshiwa ke banni ba old Fort.
Bodikologo jwa Tuli[baakanya | edit source]
Tuligape o aga bodikologo jwa selekanyo sa 10 mile , bontlha bongwe jwa borwa jo bo atlologelang kwa borwa jwa noka ya Shashe. Bodikologo jo! bo ne jwa simololwa ke ba pioneer ka ditumalano magareng ga dikgosi tsa motse jaaka lefelo le le sa kgabagangweng la tiriso ya go fudisa leruo la dikgomo . Se se ne sa thusa go sireletsa lefelo la phulo go itsa go anama ga malwetse a tshwana rinderpest go tsweng mo dikgomong tsa mo gae go ya kwa dikgomong tse di neng di ruilwe kwa borwa. Le ke lefelo le le sireleditsweng, le mo bogompieng e leng lefelo la boikhutso le la diphologolo la Thuli.
Dikgoge tsa kwa ntle[baakanya | edit source]
Botswana Zimbabwe South Africa
Coordinates: 21°55′S 029°12′E / 21.917°S 29.200°ETemplate:Zimbabwe-geo-stub


text:
Nka netefatsa jang gore ke ya Legodimong?
Potso: Nka netefatsa jang gore ke ya Legodimong?
Karabo: A o na le bonnete jwa gore o na le bophelo jo bo sa khutlheng. E bile o tla ya Legodimong fa o swa? Modimo o rata gore o netefatsa se! Beibele e re: “Dilo tseo ke di lo kwaletse gore gore lona ba lo dumelang mo leineng la Morwa Modimo, lo itse gore lo na le bophelo jo bo sa khutlheng” (I Johane 5:13). Tsaya gore o fa pele ga Modimo jaanong mme o go botsa gore, “Ke ka ntata ya eng ke thswanetse go go letlelela go tsena kwa Legodimong?” Karabo ya gago e ka nna efe? Gongwe o ka se itse gore o arabe jang jaanong. Se o tshwanetseng ke go se itse ke gore Modimo o a re rata, o bile o re diretse tsela eo re ka netefatsang gorere tla tshelela bophelo jo bo sa khutlheng kwa kae. Beibele e re: “Modimo o ratile lefatshe mo o bileng wa neela Morwa one yo o tswetsweng a le esi, gore mongwe le mongwe yo o dumelang mo go ene a seks a latlhega mme a nne le botshelo jo bo sa khutlheng” (Johane 3:16).
Re thswanetse go itse santlha dilo tseo di ka re thibelang go tsena Legodimong. Bothata ke bo- tlhago ya rona ya boleo e re thibela go nna le kgolagano le Modimo. Re nna baleofi ka gonne re tsaletswe mo sebeng, gape re nna baleofi ka go itlhopela jalo. “Gonne botlhe ba leofile, ba tlhoka tlotlo fa pele ga Modimo” (Baroma 3:23). Re ka se ipholose ka borona. “Gonne lo pholositswe ka boitshwarelo ka tumelo: mme ga go tswe mo go lona; ke neo ya Modimo. Ga se ka ditiro, gore go se nne ope yo o ipokang” (Baefeso 2:8-9). Re tshwanetswe ke loso le dihele. “Gonne tuelo ya boleo ke loso” (Baroma 6:23).
Modomo o tlhamaletse e bile o boitshepo, mme otshwanetse go otlhaya boleo. Modimo o a re rata mme o re diretse boitshwarelo jwa boleo. Jesu Keresete o rile: “Kenna tsela, boammaruri le bophelo. Ga go yo o tlang kwa go Rara fa e ese ka me” (Johane 14:16). Jesu Keresete o sule mo sefapanong: “Gonne Keresete le ene o kile a bogela maleo a rona gangwe fela, ene mosiami mo boemong jwa basiamolodi, gore a re ise kwa Modimong”(I Petoro 3:18). Jesu Keresete o tsositswe mo baswing: “Yo o neng a neelwa mo losong ka ntlha ya ditlolo tsa rona, a ba a tsosediwa go siamisetswa ga rona” (Baroma 4:25).
A re boele mo potsong ya rona ya ntlha – “Nka netefatsa jang gore ke ya Legodimong fa ke sena go saw?” Karabo ke e – dumela mo go Jesu Keresete mme o tla pholosiwa (Ditoro 16:31). “Le gale, botlhe ba ba neng ba mo tshola, a ba naya tshiamelo ya go nna bana ba Modimo, e bong ba ba dumelang mo leineng ja gagwe” (Johane 1:12). O ka amogela bophelo jo bo sa khutlheng gonne ke neo e e sa duelelweng. “neo ya Modimo ke bophelo jo bo sa khutlheng mo go Keresete Jesu, Morena wa rona (Baroma 6:23). O ka kgona go tshela botshelo jo bo feletseng, jo bo nang le bokao jaanong. Jesu o rile: “Nna ke tsile gore di bane le bophelo, di be di nne le letlotlo (Johane 10:10). O ka kgona go nna le Jesu Keresete ka bosakhutlheng kwa Legodimong, gonne o solofeditse wa re: “Mme e tla re ke sena go ya le golo baakanyetsa manno, ke boe, ke lo itseele gore kwa ke leng teng, le lona le nne teng (Johane 14:3).
Fa o batla go amogela Jesu Keresete jaaka Mopholosi wa gago mme o bone boitshwarelo go tswa go Modimo, o ka rapela thapelo e e latelang. Gopola gore ga o pholosiwe ke go rapela thapelo e, kgotsa thapelo efe kapa efe. O pholosiwa mo boleong ke fa o dumela mo go Keresete Jesu. Thapelo e, ke mokgwa wa go bontsha tumelo mo Modimong le go mo leboga ka gore naya pholoso. “Rara, ke a itse gore ke leofile kgatlhanong le wena mme ke thswanetse ke kotlhao. Fela, Jesu Keresete o tsere kotlhao e e neng e ntibile gore fa ke dumela mo go ene ke itshwarelwe boleo. Ke solofetse mo go wena gore o mpholose. Ke a go leboga ka nntata ya boutlwelobotlhoko jwa gago le boitshwarelo, e leng mpho ya botshelo jo bo sa khutlheng! Amen.
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
Nka netefatsa jang gore ke ya Legodimong?


text:
Mme Amantle Montsho
Template:Infobox athlete Amantle Montsho (o tshotswe ka Phukwi a tlhola ga nne,ngwaga wa 1983 kwa motsaneng wa Mabudutsamo, Ngamiland, Botswana) ke mme wa motlabogi wa lobelo le lekhutshwane go tsweng mo Botswana yo o itebagantseng le lebelo la 400 metres. O ne a emela lefatshe la gagwe ka ngwaga wa 2004 le 2008 mo kgaisanyong ya Summer Olympic, mme a fitlhelela ko legatong la bofelo ka motsotso wa bofelo. O tseneletse gape dikgaisanyo tsa world Championships in Athletics le IAAF World Indoor Championships. Mo bo gompienong ke mmamputi mo lefatsheng lotlhe mo kgaisanyong ya gagwe ya lebelo la basadi la dimetara tsa makgolo a mane a fenya mo nakong ya 49.56 kwa Daegu.
Amantle Montsho yo o fentseng ga bedi bo mmampudi[[ jwa lebelo lwa di metara tse makgolo a mane mo Aferika o ne a ikgapela [[seetsele sa gauta[[, O itiretse leina gape mo metshamekong ya [[2007 All-Africa Games[[, [[2010 IAAF Continetal Cup[[ le [[2010 CommonWealth Games[[]]]]]]]]]]]]]]]]]]. Phenyo ya gagwe mo motshamekong wa commonwealth ya mo dira motswana wa ntlha go fenya gauta mo kgaisanyong e.
Nako ya gagwe e a gaisang thata ka yone mo lebelong la di metara tse lekgolo ke metsotwana e 11.60, Mo lebelong la di metara tse makgaolo a mabedi[[]] o gaisa ka nako ya metsotswna e 22.94,le metsotswana e 49.56 mo di metareng tse makgolo a mane. O ikatisa ko Dakar[[,[[Senegal[[]]]]]] mo High Perfomance Training Center O santse a tshwere tlota ya bo mmampudi mo lebelong la di metara tse makgolo a mane mo lefatsheng la gagwe ga mmogo le a kwa ntle.
Tiro[baakanya | edit source]
O kile a tsenelela di kgaisanyo tsa 2004 Olympic Games[[ , le[[ 2006 Commonwealth Games [[ ga mmogo le sejana sa mafatshe sa mabelo ka ngwaga wa [[2005[[ le [[2007[[]]]]]]]]]]]]]] mme a tlhoka lesego la go fitlhelela ko ko legatong la bofelo la kgaisanyo.
O fentse seetsele sa selefera mo kgaisanyong ya mabelo a 2006 African Championships[[ le seetsele sa gauta mo mabelong a [[2007 All-Africa Games[[]]]]]]. Kwa metshamekong ya Mafatshe otlhe a Aferika o ne a fetsa a le mo maemong a botlhano mo lebelong la selekanyo sa makgolo a mabedi[[.[1]]] Mo kgaisanong ya mabelo a 2006 IAAF World Cup o ne a fetsa a le mo maemong a borataro mo {4x400 metres relay. O ne a fenya ka nako ya gagwe ya metsotso e le 49.83 mo kgaisanong ya mabelo a African Championships in Athletics. Mme o ne a itirela leina ka e le motswana wa ntlha[[]] go fenya mo nakonyaneng e kalo.
E ne ya sala e le dikgakagamalo ka phenyo e ya bommampudi mo motshamekong o.
O tlabogile kwa dikgaisanong tsa 2008 IAAF World Indoor Championships mme ga a ka a fitlhelela kwa legatong la bofelo morago ga go sa dira bontle mo legatong le le isang kwa makgaolakganyeng.
Montsho o ne a tsenelela mabelo a mafatshe otlhe e le lwantlha ko 2008 Beijing Olympics, mme nako ya gagwe ya 51.18 ya mo tlogela mo maemong a bofelo mo lebelong le. Ngwaga o o latelang, o ntlabogile mo nakong ya 49.89 mo legatong le le fitlisetsang kwa makgaolakganyengnkwa dikgaisanong tsa 2009 World Championships mo mabelong e e neng e lekane go ka mo fitlisetsa kwa makgaolakganyeng a selekanyo sa 400 m. O tlabogile ka bonya mo makgaolakganyeng fa go tshwantshangwa le se a se dirileng mo legatlong le le fetlisetsang kwa makgaolakganyeng ka go rialo a nna phokonje jo o tshwarwang ke dintsha.
O feditse ngwaga a le mo legatong la botlhano mo dikgaisanong tsa 2009 IAAF World Athletics tsa makgaolakgang.
Ngwaga wa 2010 o ne a fitlhela mompudu o ole ka setlhare wa mo tlela sentle:o ne a atlamela gaufi kwa dikgaisanong tsa 2010 IAAF World Indoor Championships: ka go etelela dikgaisano tsa mo gae le mo legatlong le le fetlisetsang kwa makgaolakganyeng, o ne a gaisiwa mo a feletseng a filwe seetsele sa kgotlho ke mme Vania Stambolova. O ne a tla sentle mo dikgaisanong tsa kwa ntle mo lebelong la 400 m ka go tlaboga, a fenya mme Gabriel Tiacoh mo nakong ya 50.35 seconds – gongwe e kanna bobedi fa pele ga motlabogi ka ene ebong Ndeye Fatou Soumah yo o ileng a fetsa morago ga gagwe.[2]
O ne a sireletsa tota ya gagwe ya bomampudi jwa lefatshe ka bophara mo lebelong la 400 m kwa dikgaisanong tsa 2010 African Championships in Athleticska go tlaboga mo nakong ya 50.03 seconds.[3]
Mo dikgaisanong tsa 2010 Diamond League o ne a fenya metshameko ya Bislett mme gape a nna mo boemong jwa bobedi mo lebelong la 400 m fa morago ga motlabogi ka ene ebong Allyson Felix.
Montsho o tlabogile ka nako e e kwa godimo ya ngwaga kwa dikgaisanong tsa 2010 Continental Cup kwa a neng a emetse Aferika, o ne a fenya Debbie Dunn go fenya seetsele sa goutla mo nakong ya 49.89 seconds.[4] O ne a tswelela ka go tlaboga le kwa dikgaisanong tsa 2010 Commonwealth Games. Gone teng kwa o ne a nna motlabogi wa ntlha mo Botswana go fenya goutla mo metshamekong eo! ka go fenya lebelo la 400 m mo nakong ya 50.10 second.[5][6] O ne gape a thusa setlhopha sa Botsawana mo lebelong la neelano la 4*400 la makgaolakgang mme ba fetsa ba le mo legatlong la bosupa.
Katlego ya setlhopha[baakanya | edit source]
2009.
Dipadi tse dingwe[baakanya | edit source]
- ↑ 2007 All-Africa Games, women's 200 m final
- ↑ Ramsak, Bob (2010-04-19). World-leading 50.35 by Montsho in Abidjan. IAAF. Retrieved on 2010-04-24.
- ↑ Negash, Elshadai (2010-07-30). Rudisha sizzles 1:42.84 in Nairobi as Kenya collects three golds in Nairobi – African champs, day 3. IAAF. Retrieved on 2010-10-15.
- ↑ EVENT Report – Women's 400 Metres. IAAF. Retrieved on 2010-10-15.
- ↑ Statistics of the Games . 2010 Commonwealth Games. Retrieved on 2010-10-15.
- ↑ Rowbottom, Mike (2010-10-09). Langat breaks Games 1500m record, Turner leads high hurdles sweep for England in Delhi – Commonwealth Games Day Three. IAAF. Retrieved on 2010-10-15.
Dikgoge tsa kwa ntle[baakanya | edit source]
- Template:Iaaf name
- Dikoranta tse di itebagantseng le batabogi go tsweng IAAF
Template:Footer World Champions 400 m Women Template:Footer All-Africa Champions 400 m Women Template:Footer IAAF World Cup Champions 400m Women Template:Footer Commonwealth Games 400m Women
[[Category:O tshotswe ka 1923 ]][[Category:Batabogi ]] [[Category:Batabogi ba Botswana ]] [[Category:Batabogi ba dikgaisano tsa mafafatshe ba Botswana ]] [[Category:Batabogi ba (mabelelo) kwa dikgaisanong tsa 2004 Summer Olympics ]] [[Category:Batabogi ba (mabelo) kwa dikgaisanong tsa 2006 Commonwealth Games ]] [[Category:Batabogi ba (mabelo) kwa 2008 Summer Olympics ]] [[Category:Batabogi ba (mabelo) kwa dikgaisanong tsa 2010 Commonwealth Games ]] [[Category:Bafenyi ba goutla kwa dikgaisanong tsa mafatshefatshe ba Botswana ]] [[Category:Dikgaisano tsa metshameko ya mafatshefatshe ya Botswana ]]


text:
Leano la poloko ke eng / tsela ya poloko?
Potso: Leano la poloko ke eng / tsela ya poloko?
Karabo: A o tshwerwe ke tlala? E seng tlala ya senama, mme o a na le tlala ya sengwe se se fetang botshelo? A go na le sengwe mo teng ga gago se e keteng ga se nke se kgotsofala? Fa go le jalo, Jesu ke tsela! Jesu a re, “ Ke nna senkgwe sa botshelo. Yo o tlang mo go nna ga a ne a nna le tlala mme yo o dumelang mo go nna ga a ne a nna le lenyora” (Johane 6:35).
A o akabetse? A e kete ga o bone tsela kgotsa maikaelelo mo botshelong? A e kete mongwe o timile dipone mme jaanong ga o bone kwa o ka di tshubang teng? Fa go le jalo, Jesu ke tsela! Jesu o goeleditse a re, “Ke nna lesedi la lefatshe. Yo o ntshalang morago ga a kitla a tsamaya mo lefifing, mme o tla nna le lesedi la botshelo” (Johane 8:12).
A o a tle o ikutlwe e kete o tswaletswe kwa ntle mo botshelong jwa gago? A o lekile dikgoro tse dintsi, mme o lemoga fela gore mo morago ga tsona go lolea le go tlhoka bokao? Fa go le jalo, Jesu ke tsela! Jesu o boletse a re, “Ke nna kgoro, yo o tsenang ka nna o tla bolokiwa. O tla tsena a bo a tswa, mme a bone mafulo” (Johane 10:9).
A batho ba bangwe ba a go swabisa ka gale? A dikamano tsa gago le batho di a tlhaela le go nna lolea? A e kete mongwe le mongwe o leka go go dirisa gore e nne bona ba ungwang? Fa go le jalo, Jesu ke tsela! Jesu a re, “Ke modisa yo o molemo. Modisa yo o molemo o beela dinku tsa gagwe. Ke modisa yo o molemo; ke itse dinku tsa me mme le dinku tsa me di a nkitse” (Johane 10:11, 14).
A o makadiwa ke se se diragalang morago ga botshelo jo? A o lapisitswe ke go tshelela botshelo jwa gago dilo tse di bolang kgotsa tse di rusang? A ka dinako tse dingwe o belaela gore a mme botshelo bo na le bokao? A o batla go tshela morago ga go swa? Fa go le jalo, Jesu ke tsela! “Ke nna tsogo le botshelo. Yo o dumelang o tla tshela, mme le fa a swa; mme yo o tshelang le go dumela mo go nna ga a kitla a swa” (Johane 11:25-26).
Tsela ke eng? Nnete ke eng? Botshelo ke eng? Jesu a re, “Ke nna tsela le nnete le botshelo. Ga go yo o tlang kwa go Rara fa e se ka nna” (Johane 14:6).
Tlala e o e utlwang ke tlala ya semowa, mme o ka kgorisiwa fela ke Jesu. Jesu ke ena fela yo o ka tsholetsang lefifi. Jesu ke kgoro ya botshelo jo bo kgotsofatsang. Jesu ke tsala le modisa yo o ntseng o mmatla. Jesu ke botshelo – mo lefatsheng le le le le tlang. Jesu ke tsela ya poloko!
Lebaka le o utlwang o tshwerwe ke tlala, lebaka le e keteng o timetse mo lefifing, lebaka le o sa kgoneng go bona bokao mo botshelong jwa gago, ke gore o kgaogane le Modimo. Beibele e re bolelela gore re leofile rotlhe, mme ka ga jalo re ikgaogantse le Modimo. (Moreri 7:20; Baroma 3:23). Go nna lolea go o go utlwang mo pelong ya gago ke gore Modimo o a tlhaela mo botshelong jwa gago. Ka ntlha ya boleo, re kgaogane le kamano eo. Se se maswe le go feta ke gore boleo jwa rona bo tla tlhola gore re kgaogane le Modimo go ya bosakhutlheng, mo botshelong jo le jo bo tlang (Baroma 6:23; Johane 3:36).
Re ka rarabolola jang bothata jo? Jesu ke tsela! Jesu o jere dibe tsa rona (2 Bakorinta 5:21). Jesu o re swetse (Baroma 5:8), a bona kotlhao e e tshwanetseng rona. Morago ga malatsi a le mararo, Jesu o ne a tsoga mo baswing, a netefatsa phenyo ya gagwe ya boleo le loso (Baroma 6:4-5). Ke goreng a ne a dira seno? Jesu o arabile potso eo ka boena: “Ga go na lorato lo logolo go feta lo, lwa gore o swetse ditsala tsa gagwe” (Johane 15:21), Jesu o sule gore re bone botshelo. Fa re baya ditumelo tsa rona mo go Jesu, re dumela gore loso lwa gagwe ke tuelo ya dibe tsa rona, dibe tsa rona tsotlhe di itshwaretswe le go tlhatswiwa. Re tla nna kgorisiwa semowa. Dipone tsa rona di tla tshubiwa. Re tla kgona go fitlhelela botshelo jo bo tletseng. Re tla itse tsala ya rona ya mannete le modisa yo o molemo. Re tla itse gore re tla nna le botshelo morago ga go swa – botshelo jwa tsogo kwa legodimong ka bosakhutlheng le Jesu!
“Gonne Modimo o ratile lefatshe mo go kalo mo o le neileng Morwae a le esi, gore yo o dumelang mo go ena a se ka a swa mme a nne le botshelo jo bosakhutlheng” (Johane 3:16).
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
Leano la poloko ke eng / tsela ya poloko?


text:
Kgaolo ya Limpopo
Limpopo ke bokone jwa kgaolo ya Aferika Borwa. E thailwe leina ka noka ya Limpopo River; "Limpopo" a raya "metsi a a elelang" kwa puo ya Zulu gape le diteme tse dingwe jaaka Nguni languages. Toropo kgolo ya kgaolo e ke Polokwane, e mo gompieno e bitswang Pietersburg.Kgaolo e e thailwe go tsweng bokone jwa Transvaal Province ka ngwaga wa 1994, mme bo e bitswa Northern Transvaal. Ngwaga o o latelang,e ene ya bitswa gape gotwe Northern Province, mme leina la tshwarelelela go fitlhela ka ngwaga wa 2003, fa leina la kgaolo le ile la itsege semmuso changed to the name ntateng ya noka e e kopanelang kwa molelwaneng wa Zimbabwe and Botswana le morago ga kitsiso ya molao kwa bokopanong jwa khudutlhamaga jwa Constitution. Nngwe ya maina a a neng a akanyeditswe e ne e le Mapungubwe,lefelo le go fitlhetsweng Gauta teng dingwaganyana tse di fitlileng mo bosheng.
Contents
Molao le Puso[baakanya | edit source]
Molao le puso tsa kgaolo ya Limpopo di santse di le mo taolong ya Stanley Mathabatha wa leloko la phuthego ya African National Congress.
Popego ya lefatshe[baakanya | edit source]
Kgaolo ya Limpopo e tshwaraganetse melelwana le dikgaolwana tsa mafatshe a le mararo ebong: Botswana's Central and Kgatleng go ya bophirina le Bokone-bophirima ka go latelelana, Zimbabwe's Matabeleland South le Masvingo go ya bokone le bokone-botlhaba ka go latelelana ga one, gape le Mozambique's Gaza Province go ya bokone.[1] Kgaolo e ke yone e e lomaganyang South Africa le mafatshe a mangwe a a kwa ntlheng ya Sekaka sa sub-Saharan Africa. Kwa ntheng ya Borwa fa o tswa Bokone go ya Bophirima, kgaolo e e kopanela melelwane le Mpumalanga, Gauteng, le North West. Molelwane wa yone le Gauteng o akaretsa dikgaolo tsa Johannesburg-Pretoria ,nngwe ya mafelo a a itsegeng thata ka go rotloetsa itsholelo.Kgaolo e e mo bogare jwa magare,mafatshe gape le mafatshe ka bophara e itsege thata ka go tlisa ditlhabololo mo Mmarakeng.
Dikgaolwana[baakanya | edit source]
Kgaolo ya Limpopo e kgaogantswe ka dikgaolwana di le botlhano. Mme go nne le dikgaolwana tse dingwe di le masome a mabedi le bone mo go tse di botlhano.
HIV / Aids[baakanya | edit source]
Mo selekanyong sa 18.5% ngwaga wa (2007) Limpopo o ne a nna le dipalo tse di kwa tlase thata tsa balwetse ba HIV fa go tshwantshangwa le dikgaolo tse dingwe tsa South Africa. Le fa go ile ga nna le kwelotlase gare ga ngwaga wa 2005 le 2007, dipalo di ne tsa gola go tsweng mo go 14.5% go ya kwa go 21.5% gare ga ngwaga wa 2001 le 2005.[2]
Itsholelo[baakanya | edit source]
Kgaolo e itsholelelo ya yone ke e goletseng pele, ka go romela dithoto le go tlisa dithoto mo lefelong le. Ke ngwe ya dikgaolo tse di humanegileng fela thata mo dikgaolong tsa South Africa, bogolo jang magae.[3] Le fa go ntse jalo Limpopo e supile kgolo ya itsholelo le katlego ya seemo sa botshelo.
Temo Thuo[baakanya | edit source]
Bontsi jwa lefelo le le aperwe ke bojang jo bontsi. Go ka nna selekanyo sa 80% sa go tsoma se se bonwang mo lefelong le sunflower, cotton, maize le peanuts di lemiwa ke lefelong la Bela-Bela le Modimolle. Modimolle o itsege gape ka go lema meretlwa.
Maungo a tshwana; Dipanana, litchis, pineapples, mangoes and pawpaws–le manoko ka go farologana, a lemiwa mo maelong a Tzaneen le Makhado.
Bojanala[baakanya | edit source]
Bojanala ke nngwe ya meamuso e e godisang itsholelo ya Limpopo go bo go latela tsa Meepo le Temo Thuo,.[4] Ka ngwaga wa 2008,kgaolo e e nnile se selekanyo sa 5% sa baeti ba ba neng ba etletse South Africa, mme ebile dipalo tse di supa kgolo ngwaga le ngwaga. Selekanyo sa madi a ka tshwara R 93 million a ne a neelwa mo kabelanong madi ya ngwaga wa 2010/11 mme selkanyo sa 11% e le sa kgobokanyo yotlhe ya madi a kgaolo ya Limpopo.[4]
Go bapa le Limpopo, kwa masimong a Sunland Baobab, go nale setlhare sa Mowana se se kgabisitsweng e kete lefelo la boikhutso. pub.[6]
Mafelo a Boithutelo[baakanya | edit source]
- Mmadikolo
- University of Limpopo (Polokwane, Ga-Rankuwa)
- Comprehensive University of Venda (Thohoyandou)
- Mafelo a amangwe a boithutelo
Dikgoge tse kwa ntle[baakanya | edit source]
- ↑ "http://www.limpopo.gov.za/index.php?option=com_content&view=article&id=1&Itemid=3". http://www.limpopo.gov.za/index.php?option=com_content&view=article&id=1&Itemid=3.
- ↑ http://www.avert.org/safricastats.htm - HIV rates in South Africa
- ↑ http://muse.jhu.edu/login?uri=/journals/eastern_africa_social_science_research_review/v019/19.2gyekye.pdf
- ↑ 4.0 4.1 Budget speech of Limpopo Department of Economic Development and Environment and Tourism 12 March 2010, retrieved 9 July 2010
- ↑ Department of Economic Development, Environment and Tourism Budget Speech 2009/2010, retrieved 9 July 2010
- ↑ http://www.bigbaobab.co.za/


text:
Bokeresete ke eng, Bakeresete ba dumela Eng?
Potso: Bokeresete ke eng, Bakeresete ba dumela Eng?
Karabo: I Bakorinthe 15:1-4 e re, “Bakaulengwe, ke lo gopotsa Efangele e ke lo e reretseng, e lo e amogetseng, e e bileng lo eme mo go yona, e lo pholosiwang ka yona, fa lo ntse lo e dirisa jaaka ke lo e reretse, fa lo sa dumelela lefela. Gonne tse dikgolo tse ke di lo neileng ke tse nna ke di amogetseng, e bong gore Keresete o ne a swela dibe tsa rona ka fa Dikwalo di kayang ka gone, le gore o ne a fitlhwa, le gore o tsositswe ka letsatsi la boraro ka fa Dikwalo di kayang ka gone”.
Ka boropana, seo ke moko wa tumelo ya Sekeresete. E itlhopile go tswa mo ditumelong tse dingwe gonne yone ga e a lebelela meetlo, mme e lebeletse botsalano. Go na le gore re lebelele bontsi jwa dilo “tseo re tshwanelang go di dira le tseo re sa tshwanelang go di dira”. Maitlhomo a Bokeresete ke go simolola botsalano le Modimo Rara. Botsalano jo, bo kgonega ka tiro ya ga Keresete Jesu le tirelo mo botshelo jwa Mokeresete ka Mowa o o Boitshepo.
Bakeresete ba dumela gore Beibele ke Lefoko ja Modimo, leo le nang le taolo mo dilong tsotlhe (II Timotheo 3:16; II Petoro 1:20-21). Bakeresete ba dumela gape mo go Modimo a le mongwe, yo o itlhagisang mo borarong – Rara, Morwa (Jesu Keresete), le Mowa o o Boitshepo.
Bakeresete ba dumela gore batho ba tlhodilwe gore ba nne le botsalano le Modimo (Baroma 3:23; 5:12). Bakeresete ba ruta gore Jesu Keresete o tsamaile mo lefatsheng e le Modimo yo o tletseng, gape ele motho yo o feleletseng (Bafilipi 2:6-11), mme wa swa mo sefapanong. Bakeresete ba dumela gore morago ga loso lwa gagwe mo sefapanong, o ne a bolokwa, wa tsoga gape, mme jaanong o mo letsogong le le jang la ga Rara , o bile o rapelela bodumedi botlhe ka bosakhutlheng (Bahebere 7:25). Bakeresete ba bega gore loso lwa ga Keresete mo sefapanong le lekane go duelela boleo jwa batho botlhe mo lefatsheng gonne ke seo se siamisang botsalano gareng ga Modimo le batho (Bahebere 9:11-14); 10:10; Baroma 5:8; 6:23).
Fa mongwe a rata go pholosiwa, o thswanetse go baya tsholofelo ya gagwe yotlhe mo tirong eo Jesu Keresete o e weditseng kwa sefapanong. Fa motho o dumela gore Keresete o sule mo bagatong ba gagwe go mo duelela boleo jwa gagwe, a tsoga mo baswing, motho yoo o tla pholosiwa. Ga go sepe seo motho o ka se dirang ka boena gore a pholosiwe. Ga go na ope yo o siameng thata gore a ka itumedisa Modimo ka boena, gonne rotlhe re leofile (Jesaya 53:6; 64:6-7). Sa bobedi, ga go sepe tshwanetsweng go dirwa go tlaleletsa gonne Keresete o dirile Tiro yotlhe! Fa o ne o le mo sefapanng, Jesu Keresete o rile, “Go weditswe!” (Johane 19:30).
Ka gonne go se sepe seo motho o ka se dirang go tshwanelwa ke pholoso, ga go sepe seo motho oka se dirang go go latlhegelwa ke pholoso gonne tiro e weditswe yotlhe ke Keresete! Ga go sepe mo pholosong se se ikaegileng ka yo o pholosiwang. Johane 10:27-29 e bua ere, “dinku tsa me di utlwa Lentswe la me; ke a di itse, mme di ntshala morago. Ke di naya botshelo jo bo sa khutlheng. Ga di ka ke tsa latlhega, le fa e le ka motlha ope; le gona ga go ope yo o ka di phamolang mo seatleng sa ga Rre”.
Mongwe a ka gopola gore, “se, se a itumedisa- fa ke pholositswe nkanne ka itirela boithatelo kwa ntle ga go latlhegelwa ke pholoso!” Le goka!, pholoso ga e reye gore re ka dira jaaka re rata. Go pholosiwa ke go newa thata ya go tshela ka tokologo gore o se dire ditiro tsa motho wa bogologolo wa boleo, mme o kgone go go simolola botsalano le Modimo. Mo tshimologong re ne le batlhanka ba boleo, jaanong re batlhanka ba ba ga Keresete (Baroma 6:15-22). Fa badumedi ba santse ba tshela mo lefatsheng, ba le mo mebeleng ya bona ya boleo, go tlile go nna le ntwa e e sa feleng kgatlhanong le boleo. Bakeresete ba ka kgona go fenya ntwa e fa ba ka buisa Beibele le go diragatsa tseo di kwadilweng mo go yone. Ba thswanetse go tsamaisiwa ke Mowa o o Boitshepo- ke gore go ineela gore Mowa o re dirise tse di molemomo maemong otlhe ao re kopanang nao.
Ka jalo, Bokeresete ke go dumela gore Jesu Keresete o re swetse mo sefapanong go duellela maleo a rona, mme wa tsoga gape. Boleo jwa rona bo duelletswe mme re ka kgona go nna le botsalano le Modimo. O ka fenya boleo wa nna le botsalano le kgolagano le Modimo wa ba wa dira thato ya one. Seo, ke Bokeresete jwa boammaruri jwa Beibele.
Boela kwa tsebebg ya fa gae ya Setswana
Bokeresete ke eng, Bakeresete ba dumela Eng?


text:
1
Lefoko la nna nama
1E rile mo tshimologong Lefoko a bo a ntse a le yo, mme Lefoko a bo a ntse a na le Modimo, mme Lefoko ya bo e le ene Modimo. 2Ene yoo o ne a le yo mo tshimologong a ntse le Modimo. 3Dilo tsotlhe di dirilwe ke ene; mme kwa ntle ga gagwe ga se ka ga dirwa sepe sa tse di dirilweng. 4Mo go ene go ne go le botshelo; mme botshelo jo, e ne e le jone lesedi la batho. 5Lesedi le phatsima mo lefifing; mme lefifi le se ka la amogalana nalo.
6 # Math 3:1Mar 1:4Luke 3:1-2 Ga tla monna a romilwe ke Modimo, leina la gagwe go twe, Johane. 7Ene yoo, a tla go supa, gore a supe ka ga lesedi, gore botlhe ba dumele ka ene. 8E ne e se ene lesedi, mme a tla go supa ka ga lesedi. 9Ga bo go le lesedi la ammaaruri, e bong lesedi le le bonesang motho mongwe le mongwe, mme la bo le tla mo lefatsheng.
10O ne a le mo lefatsheng, lefatshe le ne le dirilwe ke ene, mme lefatshe la se ka la mo itse. 11O ne a tla mo ga gabo, mme ba e neng e le ba ga gabo ba se ka ba mo tshola. 12Mme botlhe ba ba mo tshotseng, a ba naya tshiamelo ya go nna bana ba Modimo, e bong bone ba ba dumetseng mo ineng la gagwe, 13e le ba ba se kang ba tsalwa ke madi, le fa e le ke go rata ga nama, le fa e le ke go rata ga motho, fa e se ke Modimo.
14Mme Lefoko a tla a nna nama, mme a aga mo go rona, mme ra bona kgalalelo ya gagwe, e kete kgalalelo ya yo o tsetsweng a le esi a tswa kwa go Rara, a tletse tshegofatso le boammaaruri.
15Johane o supa ka ga gagwe, o kua a re: “Ke ene yo ke buileng ka ga gagwe ka re: ‘Yo o tlang morago ga me, o bile o ntse pele ga me; gonne o ne a leyo pele ga me.’ ”
16Gonne rotlhe re amogetse se se tswang botlalong jwa gagwe, le tshegofatso mo godimo ga tshegofatso. 17Gonne molao o beilwe ka Moše; mme tshegofatso le boammaaruri di tsile ka Jesu Keresete. 18Ga go motho ope yo o kileng a bona Modimo ka motlha ope; Morwa wa one yo o tsetsweng a le esi, yo o mo sehubeng sa ga Rara, ke ene yo o o boletseng.
Tshupo ya ga Johane Mokolobetsi
(Math 3:1-12; Mar 1:7-8; Luke 3:1-18)
19E ke yone tshupo ya ga Johane jale ka Bajuta ba roma baperesiti le Balefi kwa go ene, ba tswa Jerusalema, ba ya go mmotsa go re: “O mang?”
20Mme a ipolela, mme a se ka a itoba; a ipolela fela a re: “Ga ke Keresete.”
21 # Duter 18:15Mal 4:5 Ba mmotsa ba re: “Mme o eng ne? A o Elija?” A re: “Nnyaa.” “A o ene moperofeti yo?” A fetola a re: “Nnyaa.”
22Ke gone ba mo raya ba re: “O mang? Gore re tle re fetole ba ba re romileng. O a reng ka ga gago?”
23 # Isaia 40:3 A re: “Nna ke lentswe la mongwe yo o kuang mo nageng a re: ‘Siamisang tsela ya Morena,’ jaaka moperofeti Isaia a kile a bua.”
24Ba ba romilweng ba bo ba tswa mo Bafarisaing. 25Ba mmotsa, ba mo raya ba re: “Mme o kolobeletsang, fa o se Keresete, le fa e le Elija, le fa e le ene moperofeti?”
26Johane a ba fetola a re: “Ke kolobetsa ka metsi, mme mo gare ga lona go eme mongwe yo lo sa mo itseng. 27E bong ene yo o tlang morago ga me, yo kgole ya setlhako sa gagwe ke sa tshwanelang go e hunolola.”
28Dilo tse di dirilwe kwa Bethania o o kwa moseja ga Joretane, kwa Johane o neng a kolobetsa teng.
Jesu Kwana ya Modimo
29Ya re ka moso a bona Jesu a tla kwa go ene, mme a re: “Bonang, Kwana wa Modimo, yo o tlosang boleo jwa lefatshe! 30Ke ene yo ke buileng ka ga gagwe ka re: ‘Morago ga me go tla monna yo o bileng a ntse pele ga me; gonne o ne a le yo pele ga me.’ 31Mme ka bo ke sa mo itse; ke tsile ke kolobetsa ka metsi gore a tle a senolelwe Iseraele.”
32Johane a supa a re: “Ke bonye Mowa o fologa jaaka lephoi, o tswa legodimong; wa nna mo go ene. 33Mme ka bo ke sa mo itse; ke ene yo o nthomileng gore ke tle go kolobetsa ka metsi, ke ene yo o ntheileng a re: ‘Yo o bonang Mowa o fologela mo go ene, o nna go ene, ke ene yo o kolobetsang ka Mowa o o Boitshepo.’ 34Ke bonye, ka ba ka supa fa yo e le Morwa Modimo.”
Barutwa ba ntlha ba ga Jesu
35Gape ya re ka moso o mongwe, Johane a bo a eme a na le barutwa ba gagwe ba le babedi; 36mme a leba Jesu jaaka a tsamaya, mme a re: “Bonang, Kwana wa Modimo!”
37Barutwa ba babedi ba mo utlwa a bua, mme ba sala Jesu morago; 38Jesu a retologa, a ba bona ba mo setse morago, a ba raya a re: “Lo batlang?” Ba mo raya ba re: “Rabi,” - ke go re, Moruti, fa go phuthololwa, “o nna kae?”
39A ba raya a re: “A re tsamayeng, mme lo tlaa bona.” Ba ya ba bona kwa o nnang teng; mme ba tlholatlhola nae ka tsatsi leo; ya bo e le nako ya lesome.
40Mongwe wa ba babedi ba ba utlwileng Johane a bua, mme a sala Jesu morago, e ne e le Anterea mogoloa Simone Petere. 41Ya re pele a ya a bona Simone monnawe, a mo raya a re: “Re bonye Mesia,” - ke go re Keresete, fa go phuthololwa. 42A mo isa kwa go Jesu. Jesu a mo leba a re: “O Simone morwa Jona, o tlaa bidiwa Kefase,” - ke go re, Petere, (le fa e le Lefika), fa go phuthololwa.
Jesu o bitsa Filipo le Nathanaele
43Ya re ka moso a gopola go tswela kwa Galilea, mme a ya a bona Filipo; mme Jesu a mo raya a re: “Ntshala morago.” 44Jaana Filipo ya bo e le motho wa Bethesaita, motse wa ga gabo Anterea le Petere. 45Filipo a ya a bona Nathanaele, a mo raya a re: “Re bonye ene yo Moše o kwadileng ka ga gagwe mo molaong, le bone baperofeti, e bong Jesu wa Nasaretha, morwa Josefe.”
46Nathanaele a mo raya a re: “A sengwe se se molemo se ka tswa Nasaretha?” Filipo a mo raya a re: “A re tsamaye, o ye go bona.”
47Jesu a bona Nathanaele a tla kwa go ene, mme a bua ka ga gagwe a re: “Bonang Moiseraele wa ammarruri, yo go se nang boferefere bope mo go ene!”
48Nathanaele a mo raya a re: “O nkitsile jang?” Jesu a mo fetola a re: “E rile o le fa tlase ga mofeige, Filipo a ise a go bitse, nna ka go bona.”
49Nathanaele a mo fetola, a re: “Rabi, o Morwa Modimo; o kgosi ya Iseraele.”
50Jesu a mo fetola a re: “A o dumela ka gobo ke go reile ka re: ‘Ke go bonye o le fa tlase ga mofeige’? O tlaa bona dilo tse dikgolo bogolo go tse.” 51#Gen 28:12A mo raya a re: “Ammaaruri, ammaaruri ke a lo raya, lo tlaa bona legodimo le atlhamologile, le baengele ba Modimo ba tlhatloga, ba ba ba fologela mo go Morwa Motho.”


text:
Nko
Nko ke karolo nngwe ya mmele mo ditshiding tse di na le lerapo la mokwatla e e dirisiwa go sireletsa mesima ya phefo, e letelelang phefo go tsena le go tswa mo ga makgwafo, go thatswa phefo e dirisanya le molomo. Fa morago ga nko go na le nama e gokeletsweng mo nkong e diphatlhana tsa phefo. Fa morago ga kgetsana ya phefo, phefo e feta mo mometsong, e bong e dirisiwa mo dirweng tsotlhe tsa mmele, e e salang e bo e dirisiwa mo makgwafong. Mo bathong, nko e fithelwa fa gare ga sefatlhego; mo ditshiding tse dinngwe e fa godimo ga molomo.
Contents
Kabakanyo ya phefo[baakanya | edit source]
Nko e dirisiwa go lomaganya lefatshe le mmele wa motho ka go laola phefo e e tsenang mo mmeleng e bo e e thuthafatsa, le go ntsha metsi a mo phefong pele e ka tsena mo mmeleng jaaka go diragala mo dikameleng. Nko e na le moritshana mo teng ga yone, o o diriwang go kganela dilo tse di sa thokegeng go tsena mo teng.
Botlhale jwa ditaelo[baakanya | edit source]
Nko e e metsi ya dintsa e dirisiwa go dupa tsela. Diphologolo di dirisa dirwe tsa mmele tse di amogelwa bo tsididi, kwa nko e leng tsididi teng ke gone ko di go dirisang go lemoga tsela e monko o tswang teng.
Kago ya mekgwa ya go hema phefo[baakanya | edit source]
Mo ditshiding tsa metsi le dithapi tse di na le makgwafo, diphatlhana tsa phefo, di bulega go nna dikgetsana tse di bulegelang mo godimo ga molomo. Dikgetsana tse di dirisa serwe se se dirisiwang go hema phefo e bong dibokwana tsa nko e bo di dirisa dinama tse di lepeletseng tse gaufi le tsone. ko nteng ga dipopego tse di thwanang le ditshidi tsa metsi, thapi e e na le makgwafo,gape ga e dirise nko ya yone go hema, ka gore di hema ka molomo ya tsone. Ditshidi tsa metsi di nale serwe se dirisiwang go dupa, go na le dikoloti, mo ke kgetsi fela, fa e se mo ditshiding tse di rileng tsa metsi fela ,e dirasanya mmogo le dirwe tse di fithelwang mo nkong.[1]
Nko ya sika la dikwena e tona go feta ya diphologolo tse dingwe gape e fithelwa ko teng teng fa godimo ga legano. Dikwena tsone di na le nko e e telele thata go di feta, e e thusang phologolo fo hema fa e tibile ko tlase ga metsi. Nko ya sika la kwena e kgaogantswe gararo: bontle jwa yone phata ya konokono ya phefo . Dirwe tse di dirisiwa go oketsa go tsiboga ga mmele. Serwe se se dupang se agilwe sentle mo dinogeng le dikgathotsing, mo eleng gore ga di sa thole di amana gope le nko, di bulega fela fa godimo ga molomo. Serwe se se nnye mo dikhudung, mo e leng gore se tselela fela se tshwaraganye le nko, gape ga seyo mmo dikweneng tse di godileng thata.[1]
Dinonyane di nale nko e e tshwanang le ya sika la dikwena, nko ya teng e bopilwe fa godimo ga molomo wa yone. E ntswa di sa kgone go nka sentle, ntlwana ya phefo e nnyee, le fa e sena dikalo tse tharo, kago ya teng e e thata e tshwanang le ya diphologolotse di tsholang bana. Mo dinonyane ka bontsi, jaaka maphoi le merubisi, nko e sireditswe ke lonaka le le thata. Serwe se se dupang mo dinonyaneng o fithela se le teng se sa felela kana se seyo gothelele, go ya ka mefuta ya dinonyane.[1]
Mo diphologolong di le di ntsi di na le nko e tona, e tsaya bophara jwa legatla lotlhe. Mo dithopeng tse dingqwe jaakaditshwene kgotsa di kgabo, mmantlhwane, and diphologolo tsa lewatle, nko e nnyenyefaditswe, gape diphologolo tse ga di kgone go dupa sentle. Nko ya diphologolo tse di tsalang bane e okeditswe, ka kago ya tlatso e ntsha bodilo jwa meno kwa godimo, go e dira bontlha bongwe jwa nko go tlogela bodilo jwa tlatso go nna fa godimo ga legano. Nko e e godisitsweng e e, e na le marapo a mararo a mo nkong a tswakatswakane go dira selo se se itsopileng, se thusa go thuthafatsa phefo pele e goroga ko makgwafong. Go bulega mo le gone go goroga ko marapo a legata, a dira phatha tsa phefo tse di bitswang kgetsi tsa phefo.[1]
Mo diphologolong tsa lewatles, nko e fokoditswe go nna mola wa nko, e e fudugetseng fa godimo ga thogo, e ntsa pobego ya mmele le go kgona go hema ko tlase ga metsi. Nko ya tlou yone e bopegile jaaka, serwe se se maaula se se leele, se se bidiwang pogo.
Serwe se se dupang sa diphologolo tse di tsalang bana se tshwana le sa sika lo kwena. Mo diphologolong ka bontsi, se fithelwa mo bodilong jwa phatha e e tletseng phefo wa , o o bulegelang mo leganong, o dirisa diso tse mo dithaeng go feta ka bodilo jwa tlatso, mme o bolege sentlentle nkong. Mme fela se se lathegile mo bo mmanthwane le mo ditshweneng, le batho tota.[1]
Mo dithaping[baakanya | edit source]
Thapi e na le go dupa mo bokoa, mo e leng gore ga gana mosola mo metsi a di tshelelang mo go one. Di na le nko mme, ntswa, e sa tshwane le tsa dikoloti, ga e na kgolagana le legano le fa e le go diriswa mo hemeng phefo. Mme le fa ntwa go ntse jaalo, e na le dikgwamanyana fa morago ga mola wa nko mo lethakoreng le le fa pele la thogo. Mo nakong tse dintsi mola ona o kgaogangwa ke nama e e tsopileng ga bedi, go letelela metsi go feta ka nko ka lethakore le lengwe go tswa ka le lengwe.[1]
Dikgwamana tse di bapile le nama e fithelwang mo nkong gape gantsi di na le go itsopa mo teng, go oketsa lefelo la bodilo. Mo di dithaengs,dikgwamana tse di tsenelela mo di phatha tse di mo marapong a thogo tse di tlaleletsang jaaka marapo a meno, fa mothaping e e senang marapos, di dira diphatanya tse di dikologang. Fa dintshwantsangwa le di koloti, phatha e e tletseng phefo ya dithapi ga e na mamina-a a na le ditshidi, ka gore ke matute a tholego.[1]
Mo ditshiding tse di na le lerapo la mokgwatla, the thapi tse di senang marapo a dithaa le thapi e e nnang mo boteng jwa lewatle, go na le mola wa nko o le mongwe le kgesi e e dirisiwang go phepafatsa phefo. Ke nnete gore phatha e e tetseng phefo le yone e bulegela mo matute a kwa tlase ga bo boko. Se ga se thokege mme, setshidi se se na le lerapo la mokwatla, se se sa leng se le teng ko tshimologong. Sekai ke ditswa mmung tsa thapi tse di nale le mela ya nko tse pedi, gape ke nngwe ya ditshidi tsa ntlha.[1]
O ka tsibogela[baakanya | edit source]
- Nko ya motho
- Borogo jwa phtha e tona e e na le phefo
- bodilo jo bo metsi jwa lefatshe le se nang sepe mo moleng wa nko mo diphologolong tse dintsi, ae seyo mo di tshidi tsa maoto a mabedi jaaka motho.
Tse di lateng ketse di dirisitsweng go batla kitso ee kwadilweng fa[baakanya | edit source]
Dikgoge tsa kwa ntle[baakanya | edit source]
- Media related to nose at Wikimedia Commons


text:
Erile mo tshiping e e fetileng, kgang ya 'Mosuke' e sena go tswa, bangwe ba babadi ba Mmualebe ba ntlhaeletsa ba re ga ba a tlhaloganya gore kgang e ne e reng. Ke ne ka leka go tlhalosa gore kgang e ne e le eng, mme ra dumalana ka tse ke neng ke di tlhalosa. Morago ga go bua le batho bao, ka tlelwa ke mogopolo wa gore gongwe e ne e se bone fela; gongwe bangwe ba teng ba le bone ba sa tlhaloganyang, mme boemong jwa go itela, bone ba swetse nkgapeng. Jalo he, ke bonye gore ke boelele kgang e, go leka go e tlhalosa botoka.
Kgang ya rona e ne e re, moso mongwe le mongwe pele ga dikgang, Seromamowa sa Botswana se gasa thulaganyo e e begang ka seemo sa pharakano. Thulaganyo e, e leka go tlhagisa batho gore ka nako eo, ditsela di siame fa kae, ga di a siama fa kae, le gore fa tsela nngwe e sa siamang teng, molato ke eng. Gantsi fa ditsela di sa siamang teng e a bo e le gore dipone (diroboto) ga dire sentle, tsela nngwe e tswetswe e a agiwa, kana golo gongwe koloi e senyegetse mo tseleng. E le sekai, pego e ka tla e re, 'Go na le koloi nngwe e e senyegetseng mo tseleng ya Segoditshane mme bakgweetsi ba tlhagisiwa go kgweetsa ka kelotlhoko mo tseleng eo.' Gongwe go twe 'Fa tsela ya Mandela Drive e kopanang teng le Nyerere Drive, dipone ga di a siama, ka jalo, bakgweetsi ba kopiwa go naalana sebaka fa ba tsena foo.' Kwa ntle ga dikgoreletsi tse di ka neng di le mo tseleng, go a tle gape go tlhagisiwe bakgweetsi go ela bana tlhoko.
E re le mororo e ka bo e itebagantse le batho botlhe ba ba dirisang tsela, thulaganyo e gantsi e lebile bakgweetsi fela. Batho ba bangwe bone e ba iteela ntle. Ga e ka ke ya re fa tsela nngwe e sa siama, batho ba bangwe ba tlhagisiwa gore bone ba tshabele kae. A bone go tsewa gore tse di dirafalang mo tseleng ga di ba ame? Nako fela e batho botlhe ba umakwang ke nako ya pula, merwalela e tlhasetse. Ka nako eo, ke gone go tle go tswe molaetsa o o itebagantseng le batho botlhe gore ba se ka ba dirisa tsela nngwe ka e hupeditswe ke morwalela.
Kwa ntle ga moo, nnyaa, ditsela ke tsa bakgweetsi le dikoloi tsa bone fela.
Mo godimo ga dipone tse di sa siamang, go agiwa ga ditsela dingwe, le go senyegela mo tseleng ga dikoloi, go a tle go begwe gape ka bontsi jwa dikoloi mo ditselng; go begwe gore ke dife ditsela tse dikoloi di leng dintsi mo go tsone, le gore ke dife tse di iseng di tlale mo go kalo. E a re go buiwa ka bontsi jwa dikoloi, go dirisiwe lefoko 'mosuke'. Pego e ka tla e re 'Mo tseleng ya Old Bridge -Tlokweng, pharakano e sale kwa tlase' go raya gore mo tseleng eo, dikoloi ga di ise di nne dintsi, di santse di tla ka go rotha. Mme e re go begwa ka e nngwe tsela, go bo go ka twe 'Mo Western by pass gone go setse go le mosuke mme bakgweetsi lo kgweetse ka kelotlhoko.'
Ke tle ke ipotse gore lefoko 'mosuke' le raya eng le gore lefoko le tswa kae? E re ke abelela ke bone e kete le tswa mo go 'sukagana,' go sukagana go raya go nna gontsi thata. Fa e
ranola lefoko 'sukagana' Thanodi ya re 'Nna mo lefelong lengwe ka bontsi go se na phuthologo.' Ke dumalana le tlhaloso e mme ga ke dumele gore lefoko 'mosuke' ka Setswana le teng.
Fa dilo di sukaganye, di dintsi mo di sa kgoneng go nna sentle. Sekai ke tsone dikoloi mo ditseleng bogolo jang mo mosong fa go iwa tirong. Malatsi a mangwe di nna dintsi mo di sa kgoneng go tsamaya sentle, di tseye lobaka di eme golo go le gongwe fela, le go suta di sa sute, mme Setswana se re di sukaganye. Batho le bone fela jalo ba kgona go sukagana. Bana ba ka nna bantsi mo lwapeng mme ntlo e ba nnang mo go yone, e se ya sepe. E re maitseboa go robalwa, ba tlhatlagane le dilwana mo tlung, go sukagane.
Lefoko le lengwe le le ka dirisiwang boemong jwa sukagana ke 'pitlagana' le Thanodi e le tlhalosang e re ke go atamelana thata, mme ga ke dumalane nayo. Fela jaaka fa ba sukaganye, batho fa ba pitlaganye ba a bo ba le bantsi mo ba sa kgoneng go nna sentle. Re setse re bonye sekai ka bana ba ba leng bantsi mo lwapeng mme ntlo ya bone yone e le potlana.
Ga ke dumalane le Thanodi fa e re 'pitlagano' ke 'mokgwa wa go nna go atamalanye thata.' Gompieno ke tlaa re Thanodi e fapogile Setswana, e bapile naso. A e ka re fa dikgomo di le dintsi mo sakeng, di sa nne sentle, dijo mo potwaneng di tletse, di sa butswe sentle, kgotsa batho mo tlung ba le bantsi, ba sa robale sentle, ra re go pitlagano, re raya gore batho ba ga ba na manno sentle? Setswana ga se ke se rialo. Lefoko 'pitlagano' le teng mme le raya selo se sele, e seng gore dilo di pitlaganye. Ka Setswana, pitlagano ke motlha wa tlalelo, seemo sa motho a feretlhegile maikutlo ka tsela nngwe. Sekai ke gore nako nngwe motho o ka lwala fela thata, ga se ka ga nna le tsholofelo epe ya gore o tlaa tsoga. Ba ba mo okang ba tlalelwe, ba feretlhege maikutlo, ba ipotse gore bolwetsi bo ya kae. Fa go buiwa ka baoki ba molwetsi yo, Setswana se re ba mo pitlaganong, se raya gore ga ba a iketla mo moweng, ba tshwenyegile.
Fela jaaka ke sa dumele gore Setswana se ka re go pitlagano, se raya gore go pitlaganye, ga ke dumele gore se ka re go mosuke, se raya gore go sukaganye,. Fa re bua ka bana ba re beileng sekai ka bone fa godimo fale, ga re ka ke ra re mo tlung ya bone go mosuke kana go pitlagano. Fa re re go mosuke re tlaa bo re dirisa lefoko le ka Setswana le se yong, fa e se go betelelwa fela. Fa re re go pitlagano, re tlaa bo re dirisa lefoko le le leng teng, mme re sa le dirise sentle.
Se ke lekang go se supa fa ke gore lefoko 'sukagana,' le tsamaelana le 'pitlagana,' otlhe a raya go atamalana thata ampo go kgotlhagana. Mme Setswana ga se ke se re go pitlagano, go mosuke; sa re fela se re go pitlaganye, go sukaganye. Fa go sa twe go pitlaganye kgotsa go sukaganye, go ka twe go tletse jaaka re ka re dikoloi di dintsi, tsela e tletse.
Jaanong, a re re go pitlaganye, go sukaganye, go tletse, re tlogele 'mosuke,' lefoko le se yong, le le go le bitsa, bangwe ba sa le bitseng sentle.
Email: motshwanes@yahoo.com


text:
Mokeresete ke eng?
Potso: Mokeresete ke eng?
Karabo: Tlhaloso ya thanodi e ka nna sengwe se se tshwanang le “motho yo o buang tumelo ya gagwe mo go Keresete kgotsa dithuto tse di ikaegileng ka Keresete.” Le fa se e tshimologo e e simeng aka dithanodi di le dintsi di kaya, e tlhaela go bua ka nnete ya bebele ya se Mokeresete tota e leng sona. Lefoko “Mokeresete” le dirisitswe gararo mo Tesetamenteng e ntšhwa (Ditiro 11:26; 26:28; 1 Petoro 4:16). Balatedi ba ntlha bag a Keresete ban e ba bidiwa “Bakeresete” kwa Antioch (Ditiro 11:26) ka lebaka la fa ditiro tsa bona, maitsholo le puo e ne e tshwana le ya ga Keresete. Lefoko “Keresete” le kaya “go nna wa lekoko la ga Keresete” kgotsa “molatedi wag a Keresete.”
Ka maswabi fa nako e ntse e tsamaya, lefoko “Mokeresete” le ne la latlhegelwa ke boleng thata mme le dirisiwa gantsi ke motho yo o nang le boleng jo bo kwa godimo jwa tumelo kgotsa a na le boemo jo bo kwa godimo jwa maitsholo mme e le molatedi kana e se molatedi wa nnete wa ga Jesu Keresete. Bontsi jwa batho ba bas a dumeleng le go ikanya mo go Keresete ba ipitsa bakeresete ka gonne bay a kerekeng kgotsa ba tshela mo setšhabeng sa Bakeresete. Fela go ya kerekeng, go direla ba ba senang sepe le go nna motho yo o siameng ga go go dire Mokeresete. Go ya kerekeng ga go go dire Mokeresete fela jaaka go ya kwa karatsheng ya leokwane go sa go dire koloi. Go nna leloko la kereke, go direla kereke le go ya kerekeng ka tlhomamo ga go go dire Mokeresete.
Bebele e re ruta gore ditiro tse dintle tse re di dirang ga di dire gore re amogelwe ke Modimo. Tito 3:5 a re, “O re bolokile, mme e seng ka lebaka la dilo tse di siameng tse re di dirileng, ka lebaka la mohau wa gagwe. O re bolokile ka tsalo sešwa le ntšhwafatso ka mowa o o boitshepho.” Jalo, Mokeresete ke motho yo o tsetsweng sešwa ke Modimo (Johane 3:3; Johane 3:7; 1 Petoro 1:23) mme a beile tshepo le tumelo ya gagwe mo go Jesu Keresete. Baefeso 2:8 o re bolelela gore “…ka mohau o bolokilwe, ka tumelo – mme e seng go tswa mo go wean, e le mpho e e tswang kwa Modimong.”
Mokeresete wa nnete ke motho yo o beileng tumelo le tshepo ya gagwe mo go Keresete, go tsenyeletsa le loso lwa gagwe mo sefapanong jaaka tuelo ya dibe le tsogo ka letsatsi la boraro. Johane 1:12 o re bolelela gore, “jalo go botlhe ba ba mo amogetseng, ba ba dumelang mo leineng la gagwe, o ba neile tshwanelo ya go nna bana ba Modimo.” Letshwao la Mokeresete le lerato, go ikobela lefoko la Modimo (1 Johane 2:4, 10). Mokeresete wa nnete ke ngwana wa Modimo tota, karolo ya lelapa la nnete la Modimo, yo o neilweng botshelo jo boša mo go Jesu Keresete.
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
Mokeresete ke eng?


text:
A Beibele e tota e le lefoko ja Modimo?
Potso: A Beibele e tota e le lefoko ja Modimo?
Karabo: Karabo ya rona e tlile go fetola tsela eo re bonang botlhokwa jwa Beibele ka gone le botlhokwa jwa yone mo matshelong a rona gape Beibele e tlile go nna le thotloetso e e sa khutlheng mo go rona. Fa ele gore Beibele ke lefoko la Modimo ka nnete, re tshwanelwa ke go e itumelela, re e buise, re dire jaaka e re laela, e bile re e thsepe. Fa Beibele e le lefoko lwa Modimo, go e ikgatholosa ke go ikgatholosa Modimo ka sebele.
Sesupo sa lorato lwa Modimo mo go rona ke fa a kile a re neela Beibele. Tshenolo e rang gore Modimo o itlhagisitse mo bathong ka tsela e o leng ka yona gore re tle re kgone gonna le kgolaganyo e esiameng le one. Go dilo di le dintsi tota tseo re ka bong re sa di itsi ka ga Modimo fa o kabo o sa re senolela tsone mo Beibeleng. Lefa Modimo o ne o itshenolela batho mo beibeleng ka bonya mo dingwageng di ka nna 1500, Beibele e na le sengwe le sengwe seo motho o tlhokang go se itse fa a rata go tshela Modimo ka tlhomamo. Fa e le seo Biebele ke lefoko ja Modimo ka nnete, e thswanetse go nna e e atlholang dilo tsotlhe kaga tumelo, bodumedi, le botshelo jo bo amogelesegang.
Re ka ipotsa gore: ke go reng Beibele e tlotlega go gaisa dibuka tsotlhe tse di kwadilweng ka ga ditumelo tse farologaneng? Re ka netefatsa jang gore Beibele ga se fela buka e e siameng ke lefoko la Modimo? A gona le bopaki jo bo netefatsang gore Beibele ke lefoko ja Modidmo .Tse ke dipotso tseo re tshwanetseng go di sekaseka fa re rata go tlhotlhomisa fa Beibele e le lefoko ja Modimo leo re le neilweng, leo le lekaneng go laola merero yotlhe ya tumelo le botshelo jo bo amogelesegang.
Go mo pepeneneng gore Beibele e re netefaletsa fa e le lefoko ja Modimo tota. Seo, se bonagala sentle fa moapostolo Paulo o bua le Timotheo: “... le ka Dikwalo tse di boitshepo o sa le o di itsi go tswa bonyaneng jwa gago, tse di nonofileng go go tlhalefisetsa phologo ka go dumela mo go Keresete Jesu. Lokwalo longwe le longwe, lo lo kwadilweng Ka tlhotlheletso ya Modimo le molemo go ruta le go kgalemela le go sokolola le go godisa mo tshiamong, gore motho wa Modimo a nne boitikanelo , e ne yo o etleetsegetseng tiro nngwe le ngwe e siameng ka botlalo. (II Timotheo 3 :15-17).
Go dilo tse di kwa ntle le tse di ka fa gare , tseo di re netefaletsang gore Beibele tse lefoko ja Modimo tota. Tse di ka fa ntle ke tseo re di bonang ka matlho, tseo go kwadilweng mo Beibeleng gore di tlhodilwe ke Modimo . Tse di kafa gare ke bopaki jo bo buang ka ga tsela eo Beibele e tlileng ka teng . Bopaki jwa ntlha jwa ka fa gare ga Beibele ke tumellano ya dikwalo tshotlhe. Dibuka tsa Beibele tsotlhe di 66, di kwaletswe kwa dikontinenteng dile 3 tse farologaneng , di kwadile ka maleme a le mararo mo tsamao ya nakong ya dingwaga dile 1500 ke bakwadi ba ka nna 40 ba ba farologaneng. Lefa go ntse jalo Beibele e na le molaetsa o le mongwe o o tswelelang go tswa tshimologong ya one go ya bokhutlhong, ga oikganetseng. Tumellano ya dikwalo tsotlhe tsa Beibele e itlhopileng mo dibukeng tsotlhe tse di leng gone , seo ke sesupo sa gore Modimo a laela bakwadi gore ba a kwale jaaka a ba boleletsa.
Sangwe sa disupi tsa ka fa gare tseo di bontshang gore Beibele ke lefoko ja Modomo ke mantswe a diporofiti tseo di buang ka bokamoso jwa ditshaba tse di rileng go akaretsa le Israele, bokamoso jwa ditoropo le dinga tse di rileng, bokamoso jwa batho botlhe le go tla ga Ene yo o tla bidiwang mopholosi, eseng wa Israele a nnosi , mme wa batho botlhe ba ba dumelang mo one. Diporifeto tse di kwadilweng mo Beibeleng di kwadile ka botlalo e bile ga di akatsa retelefala ke go diragala jaaka tse di fitlhelwang mo dibukeng tsa ditumelo di sele tseo di sa ngwadiwang ka botlalo, le tseo di ngwadilweng ke Nostradamus. Go diporofeto di feta 300 tse di buang ka go tla ga Keresete a tla tsalelwang teng, lotso lwa gagwe,tsela eo o tla swang ka yona, le gore o tla tsoga ka tsatsi lwa boraro. Go go tsela eo re ka tlhalosang diporofeto tsotlhe tseo di setseng di diragetse fa ese fela gore ke tiro tsa Modimo. Ga go buka epe ya sedumedi eo e nang le boporofeta ba ponelopele e e nepagetseng jaaka Beibele.
Sesupu sa boraro sa gore Beibele e tswa go Modimo ke maatla ao dikwalo tse di mo Beibeleng di nang le one. Go matshelo a le mantis ao a fetotsweng ke maatla a Modimo a a fitlhelwang mo beibeleng. Go ba le bontsi jwa batho ba e neng e le makgoba a diritibatsi , bao ba fodisitsweng ke maatla a lefoko mo Beibeleng . Go na le basodoma ba bantsi bao ba golotsweng mo medirong e ebosula e o. Go batho ba le bantsi ba ba neng ba tlhobogile bao ba fetotsweng ke maatla a lefoko la Beibele. Go dirukhutlhi le disinyi, badiradibie bao ba neng ba kgalemelwa ke lefoko la maatla la Beibele, letlhoo la fetolwa gonna lerato go bao ba buisitseng Beibele . Beibele e na le maatla a magolo a go fetola matshelo a batho gonne ammaaruri ke lefoko la Modimo.
Go na gape le bopaki jo bo bontshang gore Beibele ke lefoko ja Modimo. E ngwe ya dilo tseo ke bopaki jwa ditiragalo. Beibele e bua ka ga ditiragalo tsa mengwaga. Boammaaruri jwa yone le go nepagala gwa yone go kgona go bapiswa le dibuka tsa ditiragalo . Ditlhotlhomiso tsa baepamatlotlo le dikwalo dingwe , le ditiragalo di nnile bopaki jobo tletseng gore Beibele ke buka ya boammaruri. Bopaki ba baepamatlotlo le dikwalo tsa bogologolo ke sesupo sa gore Beibele ke ditiragalo tsa bogologolo tseo di kwadilweng ka nepagalo. Ka baka la go nepagalo le boammaruri jwa tse di kwadileng mo Beibeleng fa di bapisiwa le ditiragalo goya ka ditiragalo , boikanyego jwa yone bo a re thusa fare tsena mo dilo tsa tumelo ,thuto ya sedumedi , le go bua ka go netefatsa gore Beibele ke lefoko ja Modidmo.
Bopaki jo bongwe jo bo supang gore Beibele ke lefoko ja Modimo ke jwa go ikanyega ga batho ba ba kwadileng makwalo. Jaaka re kaile mo tshimologong , Modimo o dirisitse batho ba ba farologaneng gore kwalela ja gagwe Fa re sekaseka matshelo a bakwadi ba Beibele , re fitlhela gore ke batho ba tshepagalang le ba ba ikanyegang tota. Bontsi jwa bone ba ne ba neela ka matshelo a bone gore ba bolawe ka ntata ya tumelo ya bone. Fa re labella boineelo jwa bone gore ba bolawe ka setlhogo , re fitlhela gore ke Modimo ka sebele yo o ba romileng go kwala.Bakwadi ba Tastemente e ntsha , le bontsi jwa badumedi (I Bakorinthe 15:6) ba ne ba itsi nepagalo ya molaetsa wa bone gonne ba ne ba kile ba nna le Jesu Keresete pele a bolawa, le morago fa a sena go tsoga mo boswing . Go bona Morena a tsoga mo buswing go dirile gore tumelo ya bone e nne e esa sisinyegang le matshelo a bone a fetoge a bona a fetoge .Ga ba ake ba iphitlha lefa ba ne ba bolawa kgotsa ba ka bolawa , fela ba ne ba bua molaetsa wa Modimo ba sa boife . Matshelo a bone a paka go Beibele ke lefoko ja Modimo ka nnete.
Bopaki jo re garelang ka jone ke gore Beibele ke Lefoko ja Modimo ke jwa gore batho bao ba neng ba leka go fedisa Beibele ba reteletswe botlhe. Beibele e ile ya tlhaselwa go feta dibuka tsotlhe tse di kileng tsa nna teng gonne e kaya fa e le Lefoko ja Modimo. Go tloga mo pusong ya bogologolo ya Roma, banna ba tshwana le Diocletian, goya go babusaesi ba Makomonese, le baganetsi ba Modimo ba gompieno, Beibele e kgotleletse dilo tsotlhe e bile e santse e buisiwa le gompieno fela bontsi jwa baganetsi ba yona ga ba sa tshela. Ka fa letlhakoreng le lengwe, Beibele e sa ntse ele buka e e buisiwang go gaisa dibuka tsotlhe mo lefatsheng.
Mo tsamaong ya nako, bao ba belaelang bonnete jwa Beibele ba kile ba e kaya jaaka buka ya dinolwane, fela baepamatlotlo ba e fitlhetse gore e bua ditiragalo tsa nnete. Baeganetsi ba ne ba re thuto ya Beibele ke ya bogologolo e bile ga ena bokao, fela dithuto tsa yona di kgontsha batho ba lefatshe ka bophara go nna le maitshwaro a mantle mo merafeng yotlhe e ba leng mo go yona. Bonetetse, Polotiki, le batho ba ba ikayang ba le botlhale, ba ganetsa Beibele, mme fela Beibele e sala e ntse e na le bokao gompieno jaaka nako eo e kwadilweng ka yona. Beibele e fetotse matshelo a batho ba le bantsi tota le meetlo ya merafe e le mmintsi mo tsamaong ya dingwaga di feta 2000. Lefa bantsi ba sotla ka Beibele, ba e nyenyefatsa, e santse e tsepame, e le boammaruri jaaka e ne e le kwa tshimologong ya yone. Ka gonne Beibele ga ya ka ya latlhegelwa ke boleng, tlhomamo, le boaammaruri jwa yone le mororo baeganetsi ba lekile ka bojotlhe go e nyeletsa, ke sesupo se se feletseng sa gore Beibele ke Lefoko ja Modimo. Modimo ka sebele ke ene yo o sireleditseng Beibele gore e seke ya nyelela. Keresete o ne a bue are, “Legodimo le lefatshe di tla feta, fela mafoko a me ga a kitla a fela” (Mareka 13:31). Morago ga bopaki jotlhe jo re bo utlwileng, re ka bua kwa ntle le pelaelo epe gore Beibele ke lefoko ja Modimo tota.
Boela kwa tsebebg ya fa gae ya Setswana
A Beibele e tota e le lefoko ja Modimo?


text:
Melao e le Mene ya semowa ke efe?
Potso: Melao e le Mene ya semowa ke efe?
Karabo: Melao e le Mene ya semowa ke mokgwa wa go abelana dikgang tse di molemo tsa pholoso e e bonwang ka Jesu Keresete Melao e le Mene ya semowa..
Molao wa ntlha wa ele Mene ke o, “Modimo o a re rata, o bile o na le maikaelelo a mantle ka ga rona”. Johane 3:16 e re bolelela gore “Modimo o ratile lefatshe mo go kalo, mo o bileng wa neela ka morwaona yo o tswetsweng a le esi gore mang le mang yo o dumelang mo go ene a seks a latlhega mme a nne le botshelo jo bo sa khutlheng”. Johane 10:10 e re bolella gore ke ka ntlha ya eng Jesu Keresete a tlile mo lefatsheng. “Ke tlile gore ke ba neye botshelo jo bo feletseng”. Ke eng se se re kgoreletsang gore re seka ra fitlhelelwa ke lorato lwa Modimo? Ke eng se se re thibelang go tshela botshelo jo bo feletseng?
Molao wa bobedi mo go e mene ke: “batho botlhe re leswafaditswe ke boleo mme re iphitlhela re kgaogane le Modimo. Ka lebaka leo, ga re kgone go lemoga maikaelelo a mantle ao Modimo a nang le one ka matshelo a rona”. Baroma 3:23 e dumallana le puo e, “gonne botlhe ba leofile, ba tlhoka tlotlo fa pele ga Modimo”. Baroma 6:23 e bua ka tuelo ya boleo, gonne tefo ya boleo ke loso”. Modimo o re tlholetse gore renne le botsalano le ene, mme motho ene a tlisa sebe mo lefatsheng, seo sa dira gore re se tlhole re nna le botsalano le Modimo. Re sentse botsalano jo Modimo o neng o bo batla magareng ga rona le ene. Tharabollo ke eng?
Molao wa boraro go e mene ya semowa ke, “Jesu Keresete ke ene fela yo o ka tlosang boleo jwa rona. Ka Morena Jesu re kgona go tshwarelwa maleo a rona. Ka Morena Jesu re kgona go tshwarelwa maleo a rona go be go lukisiwe kgolagano magareng ga Modimo le rona”. Baroma 5:8 e re bolelela gore: “Mme Modimo o supile lerato lo o re ratang ka lone, gonne Keresete a re swetse rentse re le baleofi”. I Bakorinthe 15:3-4 e re bolelela gore re dire eng gore re pholosiwe, “... e bong gore Keresete o ne a swela dibe tsa rona ka fa Dikwalong, le gone o ne a fitlhwa, le gore o tsositswe ka letsatsi la boraro ka fa dikwalong, ...” Keresete ka sebele o bua mo go Johane 14:6 gore ke ene yo e leng tsela ya pholoso a nnosi. “... ke nna tsela le boammaruri le bophelo: ga go ope yo o ka fitlhang kwa go Rara fa e se ka nna”. Nka amogela jang neo e e itumedisang ya pholoso e?
Molao wa bone ke, “Re tshwanetswe go dumela mo go Jesu Keresete gore re tle re bone neo ya pholoso re kgone go lemoga maikaelelo a mantle ao Modimo o nang le one ka matshelo a rona”. Johane 1:2 e re tlhalosetsa se, “Le gale, botlhe ba ba neng ba mo tshola, a ba naya tshiamelo ya go nna bana ba Modimo”. Ditiro 16:31 e re, “... Dumela mo go Morena Jesu mme o tla pholosiwa!” Re pholosiwa ka boitshwarelo fela , ka tumelo e nnosi, mo go Keresete Jesu a le esi (Baefeso 2:8-9).
Fa o batla go solofela mo go Jesu Keresete jaaka Mopholosi, bau mafoko aa latelang. Go bua mafoko a ga go kitla go go pholosa, tsholofelo mo go Keresete ke yone e e tla go pholosang! Thapelo e, ke mokgwa wa go bontsha tumelo mo Modimong le go mo leboga ka gore naya pholoso. “Rara, ke a itse gore ke leofile kgatlhanong le wena mme ke thswanetse ke kotlhao. Fela, Jesu Keresete o tsere kotlhao e e neng e ntibile gore fa ke dumela mo go ene ke itshwarelwe boleo. Ke solofetse mo go wena gore o mpholose. Ke a go leboga ka nntata ya boutlwelobotlhoko jwa gago le boitshwarelo, e leng mpho ya botshelo jo bo sa khutlheng! Amen.
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
Melao e le Mene ya semowa ke efe?